Vukovarske gimnastičarke nastupile u Požegi - Radio Borovo 100,7 FM\nVukovarske gimnastičarke učestvovale su na najvećem gimnastičkom takmičenju u ovoj godini, 4.kolu KUP-a Hrvatske i 56.KUP-a Slavonije i Baranje koje je 20.oktobra održano u Požegi. Takmičenje se odvijalo u ženskoj i muškoj sportskoj gimnastici, a učestvovali su svi klubovi naše regije kojima je to bila prilika za postizanje što boljeg rezultata i plasman na državno prvenstvo, tj završnicu KUP-a Hrvatske, izvestili su iz Gimnastičkog kluba Vukovar koji je u veoma brojnoj i jakoj konkurenciji osvojio 3 zlatne, 4 srebrne i jednu broznanu medalju, u ekipnoj i pojedinačnoj konkurenciji.\nU B programu je nastupila Monika Zovko, koja je u pojedinačnoj konkurenciji osvojila 1. mesto u kategoriji kadetkinja. U C programu Gimnastički klub Vukovar je imao predstavnice u četiri kategorije u ekipnoj i pojedinačnoj konkurenciji. Zlato su ekipno osvojile juniorke i seniorke, dok su se kadetkinje i mlađe juniorke okitile srebrnim medaljama. U pojedinačnoj konkurenciji najbolje su se plasirale Ana Kuzmanović i Ivana Kiralj na drugom, Ela Kalentić na trećem i Maja Kel na četvrtom mestu, svaka u svojoj kategoriji.\nNakon odrađenog takmičenja očekuje se službeni izveštaj delegata Hrvatskog gimanstičkog saveza sa popisom ekipa i pojedinki koje su se plasirale u Završnicu KUP-a Hrvatske. Iz slavonsko-baranjske regije, na završnici koja će biti održana 9. i 10.novembra u Slavonskom Brodu, nastupiće samo po jedna ekipa i četiri pojedinke iz svake kategorije.


OBUKA KAKO PRIVUĆI INVESTITORE - Biznis Planet - Izrada biznis planova i investicionih projekata\nOBUKA KAKO PRIVUĆI INVESTITORE\nBeograd -- Program integrisane podrške inovacijama (IISP), koji finansira EU, raspisao je Javni poziv za obuku i trening malih i srednjih preduzeća.\nObuka će se sprovesti u okviru Programa za unapredjenje investicione spremnosti.\nProgram integrisane podrške inovacijama realizuje se u saradnji sa Ministarstvom finansija i privrede, Nacionalnom agencijom za regionalni razvoj i Ministarstvom prosvete, nauke i tehnološkog razvoja\nCilj programa je da pomogne preduzećima, a naročito inovativnim preduzećima sa visokim potencijalom rasta, da privuku investicioni kapital i razumeju zahteve i potrebe investitora, objavilo je Ministarstvo finansija i privrede.\nU okviru Programa za unapredjenje investicione spremnosti IISP biće organizovane besplatne dvodnevne trening radionice 100 malih i srednjih preduzeća u četiri regionalna centra u Srbiji - Beogradu, Novom Sadu, Kragujevcu i Nišu.\nTokom radionica malim i srednjim preduzećima biće pružena obuka i savetodavna podrška, obezbedjen mentoring i tehnička podrška kako bi unapredila segmente poslovanja od kojih zavisi njihova investiciona spremnost u cilju što uspešnijeg sklapanja investicionih aranžmana.


source.ba | U Goraždu održan okrugli sto o važnosti pružanja podrške porodici djeteta s invaliditetom\nU organizaciji Udruženja “Buđenje” iz Goražda, održan je okrugli sto o temi „Zašto je važno pružiti podršku porodici koja ima dijete s poteškoćama u razvoju?“.\nSkup je organiziran s ciljem da se javno progovori o izazovima porodica s djecom koje imaju poteškoće u razvoju te, kako je istaknuto, s namjerom da se inspirišu i drugi da podjele svoje priče i vlastite izazove.\nPo riječima izvršne direktorice Udruženja “Dajte nam šansu” iz Sarajeva Ines Kavalec, osim podrške roditeljima djece s poteškoćama, prilika je iskorištena da se ukaže na nedostatak zakonske regulative koja bi obuhvatala ovu populaciju.\n- Pored servisnih centara u FBiH i Republici Srpskoj, smatramo da i Goražde zaslužuje da ima jedan ovakav centar kao instituciju koja će u konačnici pružati podršku porodici koja ima dijete s poteškoćama u razvoju. Problem za ovu populaciju je definitivno isti, a ono što kao prvo ističem jeste da ne postoji zakon koji štiti porodice koje imaju dijete s poteškoćama u razvoju na nivou FBiH, a koji bi nama kao roditeljima bio od velikog značaja - ističe Kavalec.\nPodršku novoformiranom goraždanskom udruženju “Buđenje” čije aktivnosti su, između ostalog, usmjerene ka socijalizaciji djece koje imaju poteškoća u razvoju, pri samom osnivanju pružila je Vlada BPK, a okruglom stolu prisustvovala je i premijerka BPK-a Aida Obuća\nI ovom prilikom ona je naglasila značaj postojanja udruženja, koje će, najavila je, i u svim budućim aktivnostima imati podršku Vlade BPK.


ŠKOLA I ZA JUTJUBERE Snimanja, montaža, poznati i na kraju diploma\nKrovna organizacija mladih Srbije (KOMS) organizuje prvu Školu za YouTubere namenjenu mladim kreatorima uzrasta od 15 do 18 godina.\nŠkola će biti održana 3. do 10. februara 2020. godine, a priliku da unaprede svoja znanja i veštine imaće 12 početnika. Kompletan program i učešće su besplatni, a učesnici će imati obezbeđen smeštaj, hranu i neophodnu opremu.\nPolaznici će osam dana raditi sa poznatim domaćim YouTuberima i stručnjacima za digitalni marketing i moći da nauče najvažnije veštine koje će im omogućiti da YouTube pretvore u karijeru, poput montaže, obrade fotografija, SEO, javnog nastupa, dikcije i analitike.\nPoslednja dva dana škole, polaznici će raditi sa trenerima na snimanju, montaži i plasiranju svojih videa.\nSvi zainteresovani za učešće u programu trebaju da kreiraju svoj video i organizatorima škole svoje podatke pošalju do 20. januara putem formulara.\nUPOZORENJA OECD "Korona virus bi mogao da smanji rast svetske privrede"


Erste Grupa saopštila je danas da je odabrana za Blumbergov Indeks rodne ravnopravnosti (GEI) za 2019. godinu, među 230 kompanija iz 36 zemalja koje imaju najbolje prakse promovisanja rodne ravnopravnosti.\nKako je navedeno, Erste Grupa je prva austrijska kompanija uključena u taj indeks, koji obuhvata preduzeća iz 10 sektora sa sedištem u 36 zemalja i regiona, među kojima je 13 tržišta koja su prvi put predstavljena 2019. godine. Ova preduzeća zajedno imaju tržišnu kapitalizaciju od devet milijardi dolara i širom sveta zapošljavaju više od 15 miliona ljudi, od kojih sedam miliona čine žene.\n“Trenutno više od 30 odsto najviših rukovodećih položaja u Erste Grupi zauzimaju žene i naš je cilj da taj broj podignemo na 35 odsto do kraja ove godine. Naša transparentna i jasna posvećenost ostvarenju veće rodne ravnopravnosti putem konkretnih mera pomogla je Erste Grupi da bude uključena u Blumbergov prestižni Indeks rodne ravnopravnosti – kao prva kompanija iz Austrije i jedna od malog broja kompanija u čijem fokusu se nalazi region CIE”, izjavio je direktor ljudskih resursa u Erste Grupi Markus Poš, navodi se u saopštenju.\nU Srbiji je cilj Erste Grupe, da do kraja 2019. godine najmanje 35 odsto položaja u najvišem rukovodstvu i nadzornim odborima zauzimaju žene već ostvaren, pa su tako u Erste banci Novi Sad žene na 54 odsto rukovodećih pozicija, navedeno je u saopštenju.\nBlimbergov indeks/erste banka/ravnopravnost\nSberbank Srbija vas pita: Kada je keš SUPER?


TRAMP ŠALJE NA HILJADE NOVIH VOJNIKA: Rat se još više zahuktava, Američki predsednik obećava “borbu do pobede”! (VIDEO) – Balkan Breaking News\nTRAMP ŠALJE NA HILJADE NOVIH VOJNIKA: Rat se još više zahuktava, Američki predsednik obećava “borbu do pobede”! (VIDEO)\nby aleksandar - 23/08/2017 23/08/2017 0\nAmerički predsednik Donald Tramp predstavio je novu strategiju za Avganistan najavljujući povećanje broja američkih vojnika u toj zemlji i obećao „borbu do pobede”. On je u obraćanju iz vojne baze kod Vašingtona rekao da bi veće povlačenje SAD iz Avganistana ostavio vakuum koji bi teroristi popunili\nPrvobitna zamisao mu je,kako je naveo, bila povlačenje američkih snaga, ali je umesto stoga odlučio da one ostanu i „bore se do pobede” – kako bi se izbegle greške napravljene u Iraku, prenosi Bi-bi-si.\nTramp nije precizirao koliko će vojnika dodatno biti poslati u Avganistan, ni u kom roku će se okončari prisustvo SAD tamo, ali su zvaničnici rekli da je sa ministrom odbrane dogovoreno slanje oko 4.000 vojnika.\nPredsednik SAD je kazao da njegov novi pristup ima za cilj da spreči da Avganistan postane sigurno utočište za islamističke ekstremiste koji planiraju napad na Ameriku., prenosi Rojters.\nAmerički neprijatelji u Avganistanu treba da znaju da ne mogu nigde da se sakriju i da nijedno mesto nije van dometa američkog oružja. „Naše snage će se boriti za pobedu”, poručio je Tramp.\nTakođe je upozorio Pakistan da SAD neće više tolerisati da ova zemlja nudi „sigurno utočište” za ekstremiste rekavši da će ta zemlja imati „mnogo toga da izgubi” ako ne sarađuje sa Amerikancima.\n„Pakistanu plaćamo milijarde i milijarde dolara – u isto vreme oni primaju teroriste protiv kojih se mi borimo”, rekao je on. Sa druge strane, najavio je snažnije partnerstvo sa Indijom dodavši da očekuje podršku saveznika u svojoj novoj strategiji, kao i njihov veći doprinos.\nMinistar odbrane Džejms Matis je u saopštenju ukazao da je nekoliko američkih saveznika već obećalo „da će povećati broj svojih vojnika”. U Avganistanu se trentno nalazi više od 8.000 američkih vojnika.\nTalibani: Avganistan će postati groblje za Amerikance\nKabul – Talibani su upozorili da će Avganistan postati „groblje” za Sjedinjene Američke Države nakon što je predsednik SAD Donald Tramp u novoj strategiji najavio slanje dodatnih američkih vojnika u tu zemlju.\n„Ako Amerika ne povuče svoje vojnike iz Avganistana, uskoro će Avganistan postati još jedno groblje za ovu supersilu u 21. veku”, naveo je portparol talibana Zabiulah Mudžahid u saopštenju, prenosi AFP.\nOn je dodao da Amerika umesto što nastavlja rat, treba da razmišlja o izlaznoj strategiji. „Sve dok u našoj zemlji bude i jedan američki vojnik i SAD nastavljaju sa ratom, mi ćemo nastaviti naš džihad”, rekao je Mudžahid.\nPročitajte još: TRAMPOVA “ZLATNA KOKA” VREDNA 1000 MILIJARDI: Ameri obeležili teritoriju – evo kako SAD planira da finansira svoje beskonačne ratove! (VIDEO)\nTRAMPOVA “ZLATNA KOKA” VREDNA 1000 MILIJARDI: Ameri obeležili teritoriju – evo kako SAD planira da finansira svoje beskonačne ratove! (VIDEO)\nEPILOG BALKANSKE DRAME:Srbin iz Amerike priznao da je bračnom paru iz Bosne odrubio glavu!(FOTO)\nAMERIKA OPET MASAKRIRA CIVILE: Novi vazdušni napadi ugasili na desetine života, preko 140 samo ove nedelje! (VIDEO)\nKURDI NAPALI TURSKE GRADOVE UZ GRANICU SIRIJE! Lavrov: Akcije Amerike u Siriji izazvale bes Turske – SAD poručile Erdoganu da … (FOTO)\nČOJEK KOJI UZIMA REKET BIHAĆKIM FIRMAMA:Emadžad Galijašević od ponedeljka opet gradonačelnik Bihaća\nU Tešnju osvanule plakate podrške Mehmedoviću i osude Izetbegovića


Rekordan broj brendova u trci za priznanje „Najbolje iz Srbije“ | Najbolje iz Srbije\nU okviru akcije „Najbolje iz Srbije 2019“ kompanije su nominovale skoro 270 brendova, što je najveći broj od početka akcije 2004. godine. Organizatori akcije, Privredna komora Srbije i Ministarstvo trgovine, turizma i telekomunikacija, pozvali su potrošače da do 23. maja glasaju za omiljene robne i korporativne brendove i učestvuju u izboru najboljih. Glasanje je onlajn preko sajta akcije www.najboljeizsrbije.com.\nOd 2004. nominovano je oko 2.100, a nagrađeno blizu 340 brendova u glavnim kategorijama. Prateći najsavremenije tržišne trendove i istančani ukus potrošača, akcija je sinonim za uspeh i tržišnu prepoznatljivost. Ove godine kompanije su prijavile čak 70 odsto više brendova nego prošle godine.\nU 14. akciji „Najbolje iz Srbije“, nominacije su u 23 kategorije, koje pokrivaju najbolje robne i korporativne brendove, kompanije, manifestacije, proizvode i usluge. Prateći procese digitalizacije domaće privrede, razvoj interneta i onlajn poslovanja, prvi put se bira najbolji brend u onlajn okruženju. Sa ciljem podrške razvoju novih i perspektivnih brendova uvedena je i kategorija „Brendovi u usponu“.\nKriterijumi za izbor najboljih definisani su posebnom metodologijom, a glasovi potrošača, imaju veliki, najčešće i presudan uticaj na izbor pobednika.


Годишње истраживање о ставовима миленијалаца и генерације „Z“ | Tajmlajn magazin\nDeloitte-ovo istraživanje o milenijalcima – „Millennial Survey 2018“. Iako lideri počinju da se bave društvenim temama, milenijalci postaju skeptičniji u odnosu na motivisanost i etiku kompanija. U istraživanju je učestvovalo 10.455 ispitanika iz 36 zemalja. Skoro 1.850 ispitanika generacije „Z“, iz šest zemalja, koji su upravo kročili na tržište rada takođe su izneli svoje stavove o poslovanju kompanija. Poslednja dva Deloitte-ova istraživanja pokazala su da su milenijalci više verovali u motivisanost i etiku kompanija. Međutim, u 2018. godini, došlo je do dramatičnog preokreta, jer je mišljenje o kompanijama na najnižem nivou u poslednje četiri godine. Danas manje od pola milenijalaca veruje da se kompanije ponašaju etično (48% naspram 65% u 2017.) i da su lideri posvećeni poboljšanju društvene zajednice (47% naspram 62%). Kao što je istaknuto poslednjih šest godina, milenijalci – i sada generacija „Z“ – zahtevaju značajniju ulogu kompanija u društvu i većinom smatraju da poslovni uspeh treba meriti izvan finansijskog učinka. Oni veruju da poslovni prioriteti moraju biti: otvaranje novih radnih mesta, inovacije, poboljšanje života i karijere zaposlenih, kao i pozitivan uticaj na društvo i životnu sredinu. Međutim, na pitanje na šta su fokusirane njihove kompanije naveli su da stvaraju profit, da povećavaju efikasnost i da proizvode ili prodaju robu i usluge – tri oblasti za koje smatraju da se na njih treba najmanje fokusirati. Oni razumeju da kompanije moraju ostvariti profit kako bi mogle da se bave prioritetima milenijalaca, ali veruju da bi trebalo da postignu ravnotežu drugih ciljeva uz finansijski učinak. „Rezultati ovogodišnjeg istraživanja ukazuju na to da su brze društvene, tehnološke i geopolitičke promene prošle godine uticale na stavove milenijalaca i generacije „Z“ o biznisu, a to bi trebalo da bude poziv za buđenje liderima”, rekao je Punit Renjen, izvršni direktor Deloitte Global. „Mladi talenti smatraju da su poslovni lideri previše zaokupljeni prihodima i da ne razmišljaju o doprinosu društvu u celini. Kompanije treba da identifikuju načine na koje mogu pozitivno uticati na zajednice u kojima rade i da se fokusiraju na pitanja poput raznolikosti, inkluzije i fleksibilnosti ukoliko žele da steknu poverenje i lojalnost milenijalaca i pripadnika generacije „Z“, kaže Renjen.\nMilenijalci nemaju poverenja u političke lidere\nDok se mišljenje milenijalaca o poslovanju kompanija značajno pogoršava, njihovo poverenje u političke lidere je na još nižem nivou. Na pitanje da li određene grupe – uključujući nevladine organizacije/neprofitni sektor, poslovne lidere, religijske lidere i političke lidere – imaju pozitivan ili negativan uticaj na svet, samo 19% milenijalaca veruje da političari imaju pozitivan uticaj (naspram 71 procenat onih koji misle da imaju negativan). Poređenja radi, 44 odsto milenijalaca veruje da poslovni lideri mogu da ostvare pozitivan uticaj, i oni i dalje imaju neku veru u sposobnost kompanija da mogu da donesu značajne promene u društvu. Tri četvrtine milenijalaca veruju da multinacionalne korporacije imaju potencijal da pomognu u rešavanju ekonomskih, ekoloških i društvenih izazova. Ovi nalazi pokazuju da milenijalci veruju da kompanije moraju da se uključe u poboljšanje društva nezavisno od kreiranja radnih mesta i generisanja profita.\nRaznolikost/inkluzija, fleksibilnost ključni za zadržavanje talenata\nNivo lojalnosti je isti kao i pre dve godine. Među milenijalcima, 43 odsto želi da napusti svoju kompaniju u naredne dve godine, a samo 28 odsto bi ostalo duže od pet godina. Među milenijalcima koji žele da napuste svoje poslodavce u naredne dve godine, 62 odsto smatra privremene poslove održivom alternativom punom radnom vremenu. Lojalnost je čak i niža među pripadnicima generacije „Z“ sa 61% onih koji bi napustili trenutni posao u naredne dve godine ukoliko bi dobili bolju ponudu. Dakle, kako da poslodavci zadrže mlade talente? I milenijalci i generacija „Z“ daju prioritet činiocima kao što su tolerancija i inkluzivnost, poštovanje i različiti načini razmišljanja. Dobre plate i korporativna kultura privlače pripadnike generacije milenijalaca i „Z“, ali raznolikost, inkluzija i fleksibilnost su ključni da ih zadrže. Među milenijacima i pripadnicima generacije Z ispitanici koji su rekli da nameravaju da ostanu sa svojim trenutnim poslodavcima najmanje pet godina, 55% primećuje veću fleksibilnost na svojim radnim mestima u odnosu na to kako je bilo pre tri godine.\nMilenijalci i generacija „Z“ nisu spremni za četvrtu industrijsku revoluciju\nMilenijalci i generacija „Z“ su veoma svesni da četvrta industrijska revolucija oblikuje radno okruženje i osećaju da postoji potencijal da se ljudi oslobode rutinskih aktivnosti i više fokusiraju na kreativan posao. Međutim, mnogima ove promene nisu lake. Sedamnaest odsto svih anketiranih milenijalaca, i 32% onih čije organizacije već koriste tehnologije 4. industrijske revolucije, osećaju strah od dela ili svih poslova koji će biti zamenjeni. Takođe, manje od četiri od 10 milenijalaca i tri od 10 pripadnika generacije Z osećaju da imaju veštine koje će im biti potrebne da ostvare uspeh, i traže posao koji bi im pomogao da se pripreme za novu eru. Ispitanici traže smernice koje su daleko šire od tehničkih znanja. Mladi profesionalci naročito žele da izgrade mekše veštine kao što su samopouzdanje, međuljudske veštine, a generaciji „Z“ su naročito važni etika i integritet. Po njihovom mišljenju kompanije ne odgovaraju na njihove potrebe za razvojem. Samo 36 odsto milenijalaca i 42 odsto generacije „Z“ kažu da su im poslodavci pomogli, razumeli i pripremili za promene koje donosi četvrta industrijska revolucija.]]>\n« Glasna muzika i gubitak sluha kod dece\nBesplatni internet kurs o veštačkoj inteligenciji »


Država stala iza projekta u Novom Sadu | NS Reporter\nDržava stala iza projekta u Novom Sadu\nDatum: 23 маја, 2020\nNOVI SAD – Gradonačelnik Novog Sada Miloš Vučević izjavio je za RTV da je potpuno izvesno da će Novi Sad dobiti i četvrti most preko Dunava koji bi trebalo da spaja Bulevar Evrope i Sremsku Kamenicu. Vučević je rekao da je vlada Srbije, na predlog Novog Sada i uz podršku predsednika republike, proglasila projekat novog mosta u Novom Sadu za projekat od nacionalnog značaja.\n“Sada je potpuno izvesno da Novi Sad dobija i četvrti most i očekujem da ćemo brzo krenuti i sa radovima”, rekao je Vučević.\n“Država je prihvatila projekat i inicijativu i most nije plod želja jednog grada, već cela država staje iza tog projekta”, izjavio je za RTV Vučević.\n“Neuporedivo smo bliži početku izgradnje četvrtog mosta u Novom Sadu”, rekao je on.\nKako je naveo, novi, četvrti most u Novom Sadu, na Dunavu, je neophodan da bi se rasteretio saobraćaj i povezali ljudi koji dolaze iz pravca Bačke Palanke i koji dolaze sa beočinske strane i sremske strane.\n“Četiri bulevara se takoreći spajaju u novi most, bulevar Patrijarha Pavla, bulevar Evrope, Cara Lazara i Cara Dušana”, rekao je Vučević.\n“Most prelazi preko Ribarskog ostrva i spaja se sa kameničkom obilaznicom”, naveo je on.\n“Izvori finasiranja su za projekte od nacionalnog značaja”, napomenuo je Vučević.\n“Most je predstavljen da nije samo značaj za Novi Sad, već je od nacionalnog infrastrukturnog značaja”, istakao je gradonačelnik Novog Sada.\n“Pokušali smo da zadržimo nivo javnih investicija i da ne skidamo iz budžeta sve velike javne investicije, nismo odustali, radimo sve velike projekte”, rekao je on.\nGradonačelnik Novog Sada je posebno apostrofirao izgradnju stanova u Jugovićevu i nadvožnjak kod Kaća.\n“Za dve nedelje će biti završen nadvožnjak kod Kaća koji će jako značiti”, rekao je on dodavši da je to višestruko značajan objekat koji košta gotovo 500 miliona dinara.\nVučević je istakao da radovi na stanovima u Jugovićevu idu vrlo dobro, i da su samo četiri ostala neprodata od prvih 500 stanova.\n“Grad mora da ubrza aktivnosti, tu će biti i nova škola i novo obdanište i novi atletski centar i atletska dvorana”, rekao je on.\n“Ide se u pripremu planskih dokumenata i podršku struke, instituta “Jaroslav Černi”, sa željom da se razvijaju novi i turistički i sportski potencijali, i poslovne aktivnosti, bez kranova i novih gradilišta ne može da se puni budžet grada”, istakao je Vučević.\nOn je rekao da postoje i zagovornici da se grad konzervira, da se ništa ne gradi.\n“To je moguće samo u užem gradskom jezgru, ostali delovi grada moraju da se razvijaju, ne može grad koji hoće da bude konkurentan, da živi, da ima više dece, da se zaustavlja”, naveo je on.\n“Dolaze generacije koje traže nešto novo, ako hoćemo da zadržimo decu moramo da im obezbedimo najbolje moguće uslove za život”, rekao je Vučević.\n“Novi Sad privlači druge ljude zato što pruža bolje uslove za život”, istakao je on.\nCeo intervju sa gradonačelnikom Novog Sada Milošem Vučevićem možete da pogledate ovde.


Pionirska dolina ukrašena sa 12 hiljada cvjetova viole – SARAJEVO.co.ba\nObjavljeno 01. 11. 2010 od sarajevo.co.ba\nPionirska dolina ukrašena sa 12 hiljada cvjetova viole\nRasadnik u Nedžarićima\nU okviru jesenje sadnje cvijeća koju je radnici sarajevskog komunalnog preduzeća “Park” su danas, 1. novembra 2010. godine započeli uređenje cvijetnih površina u RZC “Pionirska dolina” i zoo vrta.\nRadnici su najprije na površini od 500 kvadratnih metara, koliko zauzimaju površine pod sezonskim cvijećem, radili na uklanjanju starog cvijeća, koje je završilo proces cvjetanja i koje je tokom ljetnih dana ukrašavalo “Pionirsku dolinu”.\nUrađeno je prekopavanje zemljišta, plijevljenje od korova i prihrana, nakon čega se pristupilo sadnji viole.\nPosjetioci “Pionirske doline” će u danima do snijega osim u prelijepom ambijentu i jesenjem pejzažu moći uživati i u hortikulturnim ljepotama ovog centra jer je on uljepšan sa nekoliko cvijetnih gredica duž staza za šetanje i odmor, gdje je posađeno čak 12'000 cvjetova viole, dobijenih iz vlastite proizvodnje u rasadnicima u Nedžarićima i Sokolović Koloniji.\nPored toga, tokom sedmice će se raditi i na zaštiti ukrasnog grmlja i pripremi sadnica za zimske dane.\nNazad Sarajevska zaobilaznica: Niko nije kriv\nNaprijed Poletjela golubica sa Baščaršije u red za izvinjenja


Nisu dali bebi transfuziju zbog vere, lekari je spasli\nM. D. 27. novembra 2017. 18:15\nBeba iz Požarevca, čiji su se roditelji protivili da primi transfuziju pozivajući se na verske razloge, operisana je, nalazi se na Dečijoj klinici u Tiršovoj u Beogradu i uspešno se oporavlja, potvrdio je direktor te klinike Zoran Radojičić.\nMediji su ranije preneli da bračni par iz Požarevca nije dozvolio da njihova tek rođena beba primi „tuđu krv“, budući da se to kosi sa verskim uverenjima Jehovinih svedoka kojima pripadaju, nakon čega je slučaj preuzeo Centar za socijalni rad u Požarevcu.\nDirektorka Centra za socijalni rad Požarevac Tatjana Rajić rekla je da je zahvaljujući timu zaduženom za taj slučaj, sa bebom sada „sve u redu“.\n„Naš tim je poštovao sve procedure i reakcija je bila blagovremena. Beba se sada nalazi u klinici u Tiršovoj“, rekla je Rajić.\nKako je naveo Radojčić, beba stara 16 dana, nalazi na odeljenju Neonatalne poluintenzivne nege Univerzitetske dečje klinike.\nPredivna reakcija psa kada je osetio kako se beba pomera u stomaku…\n„Za intervenciju su obezbeđene sve neophodne saglasnosti koje u ovakvim situacijama daje roditelj ili staratelj deteta“, kaže on.\nPrema njegovim rečima, dečak je 12. novembra, dan nakon rođenja, doveden na Kliniku u Tiršovoj sa Instituta za nenonatologiju zbog potrebe visoko specijalizovane dijagnostike, lečenja i nege u okviru Odeljenja za neonatalnu hirugiju.


EU: Konsultacije sa susedima Sirije o političkom rešenju\nBeta\t 17. oktobra 2016. 19:45\nEvropska unija počeće od sutra konsultacije sa Turskom, Iranom, Saudijskom Arabijom i važnim lokalnim snagama u Siriji, ali ne i vladom u Damasku, o mogućem političkom rešavanju sukoba i pomirenju u toj zemlji, izjavila je visoka predstavnica EU Federika Mogerini.\nOna je novinarima posle sastanka šefova diplomatija EU u Luksemburgu rekla da je “povoljan potez” odluka Rusije da obustavi bombardovanje istočnog dela Alepa i dodala da EU očekuje od Moskve i Damaska čvrste garancije da će biti omogućeno bezbedno dostavljanje evropske humanitarne pomoći civilima u Alepu.\nU zajedničkom saopštenju ministarskog zasedanja EU, istaknuto je da je “bombardovanje Alepa prekomerno, uz stradanje civila, što može prerasti u ratne zločine”, ali nije pomenuta mogućnost uvodjenja sankcija vlastima u Damasku, što je nagoveštavano uoči sastanka šefova diplomatija EU.\nItalijanski ministar spoljnih poslova Paolo Djentiloni rekao je da je stav EU da “Rusija mora iskoristiti svoj uticaj da se obustavi bombardovanje Alepa” i da Moskva “ne sme zbog podrške (predsedniku Baširu) Asadu preskočiti nijednu pozitivnu ulogu u sirijskoj krizi”, podvukavši da nije bilo reči o sankcijama Rusiji.\nUdomljavanje mačaka na „Mrnjau vikendu”\nManekenka koja odbija da čupa obrve: Svi mogu da žive onako kako žele…\n“Ne mislimo da bi sankcije mogle biti orudje za pomoć ljudima u Alepu zato što se njihov učinak možda može očekivati kroz godine, a ne nedelje dana”, naveo je Djentiloni.\nFederika Mogerini je kazala da je pokrenuta inicijativa da se u razgovorima sa ključnim regionalnim zemljama i snagama u Siriji sagleda šta bi mogla biti politička budućnost zemlje i da se, uz izgradnju poverenja, krene u pregovore o tome.\nOna je podvukla da će to obuhvatiti i buduću obnovu i ekonomski oporavak Sirije, u čemu bitnu ulogu može odigrati i EU.\nVisoka predstavnica je naglasila da ministarsko zasedanje ima za cilj da pripremi susret lidera EU u četvrtak i petak, koji će, uz sirijsku krizu, razmotriti i mere za zaustavljanje ilegalne imigracije, kao i znatno jaču i tešnju borbu protiv terorizma.\nDa ne bi oderale kolena!


VUČIĆ TRAŽIO SPAS KOD SRPSKIH NEBESKIH OTACA: Zbog sankcija Rusiji ne spava, tražio je svoju crkvu da mu prosvijetli um! Stigao je odgovor - Dnevno.hr\nFoto: Predsjednik Srbije\nAutor: Dnevno.hr Četvrtak, 19. svibnja 2022. u 21:38\nEpiskopi Srpske pravoslavne crkve su u srijedu na ručku sa srpskim predsjednikom Vučićem poručili kako se protive uvođenja sankcija Rusiji, objavili su srpski mediji.\nNeimenovani izvori govore kako je Vučić zamolio episkope da mu kažu kako bi se Srbija trebala ponašati u trenutačnoj situaciji, nakon čega su mu vladike rekle kako su oni protiv bilo kakvih mjera koje bi uključivale sankcije. Vučiću su poručili kako se Srbija ne smije odreći tradicionalnih, prijateljskih veza s Rusijom. Patrijarh Porfirije tom je prilikom je poručio da bi za Srbiju bilo najbolje da ne zauzme nijednu stranu.\nIzvor ističe kako ih je Vučić zamolio da narodu objasne kako je situacija teška i da država mora poduzeti određene korake kako bi preživjela.\nNavodi se i kako srpski predsjednik nije bio zadovoljan reakcijama nekih izrazito proruski nastrojenih vladika čije je stavove usporedio sa onima svoga oca i brata za koje je rekao da su “bezuvjetni rusofili”. Na sastanku se govorilo i o položaju Srba na Kosovu, kao i pregovorima sa Prištinom, a episkopi su poručili šefu srpske države da je za SPC neprihvatljivo priznanje Kosova i da Crkva to pod nikakvim uvjetima neće prihvatiti.\nAutor:Dnevno.hr\t Četvrtak, 19. svibnja 2022. u 21:38


Novi Max Payne 3 trejler – Aleksandar Bjelošević\nNovi Max Payne 3 trejler\nPublished by Aleksandar Bjelošević on 19/01/2012\nRockstar nastavlja sa prezentovanjem igre Max Payne 3 kroz dizajnerske komentare i razgovore.\nIz novog Max Payne 3 trejlera saznajemo da protagonist beži od svojih demona, iz Nju Jorka, u Sao Paulo i stiče naviku redovnog ispijanja velikih količina alkohola. Iako često pijan kao letva, Maks i dalje puca kao da je bio trezan ceo život.\nBullet Time je atraktivniji nego ikada: kontrola je najpreciznija do sada, a sve liči na atraktivni akcioni film. Ideja autora je da kod igrače ostvare osećaj moderne igre, ali da zadrže i ono prepoznatljivo iskustvo zbog koga tolik ovolimo originalni Max Payne.\nUvedena je i nova, za industriju igara, u poslednje vreme, obavezna mehanika: sistem zaklona.\nRockstar opravdava novinu zdravom logikom: nelogično je imati igru sa toliko pucanja i vatrenih okršaja, a da se ne koriste zakloni. Kao da igrači i ranije nisu stajali iza prepreka, da bi se zaštitili…\nMax Payne 3 izlazi u martu 2012. za PC, Xbox 360 i Playstation 3.\nCategories: IT novosti Tags: igra, komentare, kroz, nastavlja, razgovore


Četvorka se sumnjiči da je 14. oktobra prošle godine, u okolini Danilovgrada, ubila Barane Damira Hodžića i njegovog šuraka Adisa Spahića i otela, a dva meseca kasnije i pomogla u likvidaciji Mileta Radulovića.\nPrema krivičnoj prijavi, najprljaviju ulogu u ovom zločinu imao je Radoje Živković, rođak Radoja Zvicera, jednog od vođa "kavačkog klana". Osim toga, Živkovićevo ime je i na krivičnoj prijavi protiv ovog klana, na kojoj su i Zvicer i Slobodan Kašćelan, a zbog otmice i ubistva Podgoričanina Nikole Stanišića (iako imaju isto ime i prezime nije reč o sinu Ranka Stanišića Dilingera). Živković je, međutim, mesecima u bekstvu.\nOvaj Zvicerov rođak je, kako se navodi u prijavi, iskoristio Hodžićevo poverenje i namamio ga u svoju kuću, smeštenu između Danilovgrada i Spuža. NJega je dovezao šurak Adis Spahić, a uskoro im se pridružio i Mile Radulović. Ono što nisu znali je da im je spremljena klopka. Ilegalno su nekoliko dana ranije u Crnu Goru stigli Belivuk, Miljković i Janković.\nPrema nalazima istrage, Belivuk je pucao u glavu Hodžiću i ubio ga. Nakon što su ubili Hodžića i Spahića, nepoznati članovi ove kriminalne organizacije uklonili su tragove. Oprali su krv sa zidova, promenili podove, a tela zakopali na nepoznatoj lokaciji. Radulovića su iskoristili da tog dana preko zaštićene aplikacije "Skaj" u Beogradu namame Lazara Vukićevića, koga su ostali pripadnici Belivukove i Miljkovićeve grupe ubili iste večeri u Ritopeku.\nCrnogorci su kao organizatore ove kriminalne grupe označili Belivuka i još jednu neidentifikovanu osobu, ali se sumnja da je reč o Zviceru, koji je poput svog rođaka Živkovića, u bekstvu.\n- Zasada nepoznati, drugi organizator birao je žrtve koje je trebalo da budu likvidirane, obezbeđivao materijalna sredstva za izvršenje krivičnog dela, određivao vreme, mesto i način izvršenja krivičnih dela, prikupljao podatke o kretanju pripadnika suprotstavljenih kriminalnih organizacija koje treba lišiti života - navodi se u saopštenju SDT.\nPosle zločina, Belivuk je poslao poruku da su ubili "Kasapa i zeta, a da su oteli M.". Kako je utvrđeno, Hodžiću su tokom komunikacije preko "skaja" dodelili nadimak Kasap, Spahiću "zet", a M. je Mile Radulović, odnosno Mile Kapetan.\nInače, saopštenje SDT je usledilo dva dana posle teksta objavljenog u "Novostima" u kome je navedena sumnja da su Belivuk i Miljković ubili Hodžića i Spahića. Na jednom mestu u optužnici, koju je podiglo Tužilaštvo za organizovani kriminal u Beogradu, navodi se poruka koju je tog dana Miljković poslao preko "Skaja".\nTokom jučerašnjeg dana reagovale su brojne političke partije u Crnoj Gori. Predsednik DNP i jedan od lidera Demokratskog fronta Milan Knežević javno se zapitao kako je moguće da Belivuk i njegova grupa "u ovoj zemlji imaju svoj Ritopek, ako ih sve vreme prate Zoran Lazović i njegov policijski tim? Ili ih nisu dobro pratili ili su radili zajedno?".\nPredsednik Skupštine Aleksa Bečić podsetio je da "nas je tadašnji pomoćnik direktora za borbu protiv organizovanog kriminala i korupcije Zoran Lazović na pres-konferenciji za novinare, krajem januara ove godine ubeđivao da Crna Gora nema razloga da strahuje od prisustva Veljka Belivuka i Marka Miljkovića na našoj teritoriji, da oni nisu neprijatelji Crne Gore, da ih inspektori Sektora kojim je rukovodio drže na oku 24 časa i da će ih sprečiti u svakom pokušaju sprovođenja kriminalnih aktivnosti".\n- Danas saznajemo da se osnovano sumnja da su oni mesecima pre toga, upravo usred Crne Gore realizovali gnusne zločine, nalik onima koje su, kako čujemo, od nadležnih u Srbiji činili u Ritopeku. Otvaraju se mnoga pitanja, pored onih koja postavljamo već duže vreme, a ona, ponavljam, glase - Ko je monstruoznu grupu ugostio u Crnoj Gori, sa kim su se sve družili, sretali, ko ih je skinuo sa liste lica kojima je zabranjen ulazak u Crnu Goru - istakao je Bečić.\nCrnogorska javnost bila je zatečena vešću sa sednice skupštinskog Odbora za bezbednost, održane početkom maja kada je obavljeno kontrolno saslušanje potpredsednika Vlade Dritana Abazovića i šefa Biroa za operativnu koordinaciju službi bezbednosti, da je Belivuku zabrana ulaska u Crnu Goru stavljena 2018, "skinuta" u januaru 2020. godine.\n- Pretpostavljamo ko je skinuo zabranu, mislim da vi manje više znate ko se bavio tim, pominjali ste te ljude - kazao je Abazović, odgovarajući na pitanje predsednika Odbora Milana Kneževića da li ima o tome operativna saznanja, ali i da je sin Zorana Lazovića, Petar, zaposlen u ANB-u, redovno održavao kontakte sa jednim od navodnih šefova "kavačkog klana" Radojem Zvicerom.\nJedan od lidera DF-a, Nebojša Medojević, citirao je na "Tviteru" izjavu svog koalicionog partnera Andrije Mandića, u kojoj poručuje da je šef Velje Nevolje u Crnoj Gori Zoran Lazović. Mandić je, inače, izjavio da je, prema informacijama koje ima, pomoćnik u Upravi policije Crne Gore Zoran Lazović dao policijsku zaštitu Belivuku tokom njegovog boravka u Crnoj Gori krajem januara.\nLazović je, tvrdi Mandić, kum i prijatelj tužioca Milivoja Katnića i jedan od najbližih ljudi predsednika Mila Đukanovića:\n- Veljko Belivuk nedavno je boravio u Crnoj Gori, gde je, imao bezbednosnu zaštitu. U vreme nove vlasti, izvesni Belivuk, Velja Nevolja, dolazi u Crnu Goru i niko ga ne pretresa. Velja Nevolja, vođa kriminalne bande čiji je šef u Crnoj Gori, a nalazi se na mestu pomoćnika direktora UP, čuvan je štićen na ovim prostorima, a u Nikšiću je obezbeđivao glasove za DPS.\nIstražitelji u Crnoj Gori, navodno, proveravaju da li je i zbog čega Petar Lazović, sin doskorašnjeg šefa Sektora za borbu protiv organizovanog kriminala i korupcije Zorana Lazovića, službenik Agencije za nacionalnu bezbednost (ANB) redovno održavao kontakte sa jednim od navodnih šefova "kavačkog klana" Radojem Zvicerom i praktično mu čuvao leđa. Proverava se da li su Lazovići umešani u ukidanje zabrane ulaska u Crnu Goru Zvicerovim saradnicima Belivuku i Miljkoviću, koji su dolazili ilegalno i ubijali, što sigurno nisu mogli činiti bez dobre logističke podrške.\nPredsednik Kluba poslanika Demokrata i član Odbora za bezbednost i odbranu Skupštine Crne Gore Boris Bogdanović, takođe je u četvrtak, podsetio na izjavu Zorana Lazovića da "nema potrebe da se strahuje od prisustva državljana Srbije Veljka Belivuka, poznatijeg kao Velja Nevolja i Marka Miljkovića jer ih inspektori tog sektora drže na oku 24 sata dnevno" i postavio niz pitanja:\n- Po čijem nalogu je Veljko Belivuk skinut sa liste lica kojima je zabranjen ulazak u CG? Pored naznačenih svirepih operacija kakve je još zadatke i planove imao klan Belivuka u Crnoj Gori i po čijem nalogu? Ko su pripadnici UP koji su bili zaduženi za praćenje Belivuka 24 sata dnevno? Kod koga je boravio Belivuk tokom posete Crnoj Gori, sa kime se sve od građana Crne Gore i pripadnika bezbednosnih struktura Crne Gore sretao i družio? Ko je tokom posete obezbeđivao Belivuka? Ko je Belivuku bio domaćin kojeg Lazović pominje u svom obraćanju javnosti?\nBogdanović je pozvao da nadležni hitno ispitaju Zorana Lazovića kako bi se utvrdile sve činjenice u vezi sa ovim slučajem, a sve iz razloga konačnog razbijanja kriminalnih stega koje crnogorsko društvo drže zarobljenim već 30 godina.\nBELIVUK: DEREMO CRNOGORCE\nNEBOJŠA Medojević se pre nekoliko meseci obratio otvorenim pismom premijeru Crne Gore Zdravku Krivokapiću i direktoru ANB Dejanu Vukšiću. Pored ostaloga, pitao ih je da li imaju saznanja da je jedan službenik Sektora za kriminalistiku i sin jednog od visokih funkcionera policije prisustvovao proslavi 20. januara ove godine u Kotoru, sa pripadnicima "kavačkog klana" Radojem Zvicerom (na slici), Slobodanom, Kašćelanom, Veljkom Belivukom i Markom Miljkovićem.\nVelja Nevolja Veljko Belivuk Marko Miljković Mare klan Velje Nevolje klan Belivuk-Miljković


Izvor: Kurir/Ekonomija arhiva vesti 06.05.2016 - Naslovi.net\nMana postala prednost: Srbija jedina profitira od "Bregzita"\nNaše evroobveznice su se prethodnog meseca pokazale bolje od poljskih, mađarskih, hrvatskih i rumunskih, zbog čege u ovim zemljama raste zabrinutost od gubitka milijardi evra. Postoji jedna zemlja u kojoj investitori pronalaze sigurnost od sve većeg… »\nBogat plen koji poreznici izbegavaju\n„Slučaj Panama“ pokazao je koliko se ništa nije realno globalno promenilo u odnosu državnih poreskih organa prema imućnim pojedincima i korporacijama. Zašto bogati treba da plaćaju porez? To je pitanje iz uvodnog poglavlja nove knjige autora… »\nUpozorenje: Igračke i odeća najopasnija roba\nArtikle koji su otrovni, mogu da izazovu teške povrede, gušenje ili požar najviše izvozi Kina, pokazao izveštaj Evropske komisije. Garderoba i igračke izazvale su tokom prošle godine najviše uzbuna zbog štetnosti širom evropskog tržišta… »


POČELI SAJMOVI HORTIKULTURE, NAUTIKE, LOVA I RIBOLOVA, TRAJAĆE OD 7- 11 APRILA – POSMATRAČ ~ INFO PORTAL\nPOČELI SAJMOVI HORTIKULTURE, NAUTIKE, LOVA I RIBOLOVA, TRAJAĆE OD 7- 11 APRILA\nDRUŠTVO NASLOVNA TURIZAM ZABAVA\n42. po redu međunarodni Sajam nautike, lova i ribolova, trajaće od 7-11. april, a za posetioce svečano je otvoren u četvrtak, 7. aprila 2022. godine.\nPod sloganom “Isplovi, zabaci, ulovi” na Beogradskom sajmu od 7. do 11. aprila 2022. godine održava se tradicionalni 42. Međunarodni sajam nautike, lova i ribolova, specijalizovana regionalna manifestacija namenjena ljubiteljima i korisnicima svih vrsta plovila, sportovа na vodi i ronjenjа, opreme za lov i ribolov, nautičkе, kamp i outdoor opremе. Za ovu atraktivnu tradicionalnu manifestaciju biće spremne hale 1 i 4 Beogradskog sajma.\nRadno vreme sajma biće od 10 do 19 časova, a zadnjeg dana sajma od 10 do 16 časova. Ulaznica će koštati 400 dinara, a parking u sajamskom krugu 150 dinara po satu.\nIstovremeno održava se na Beogradskom sajmu od 07. do 11. aprila i Međunarodni sajam hortikulture – BeoPlantFair.\nOvu manifestaciju obogaćuju i dopunjuju još tri izložbe: Izložba lekovitog bilja i preperata od meda„Darovi prirode“, Izložba baštenskih i parkovskih mašina i prateće opreme – MotoPlantExpo i Izložba organske proizvodnje „Organic Fest“.\nBeoPlantFair je već godinama zaštitni znak prolećnog sajamskog kalendara i atraktivan\ndogađaj koji okuplja ljubitelje prirode, zelenila, cveća, ekologije i prirodnih preparata,\nprateći koncept modernih kuća i stanova, dizajna enterijera i eksterijera i pejzažnu\narhitekturu. Sajam hortikulture upravo je mesto inspiracije i ideja za uređenje terasa,\nbalkona, bašti i ozelenjavanje vrtova.\nSajam hortikulture sa pratećim izložbama okuplja izlagače – pojedince, udruženja,\nzemljoradničke zadruge, privredne organizacija, iz raznih oblasti hortikulture:\nvoćarstva, vinogradarstva, povrtarstva, gajenja lekovitog bilja, proizvodnje sadnica i\nsemenskog materijala, organskog bilja, uzgajanja cveća i cvetnog materijala, pčelarstva,\nuzgoja i održavanje zelenih površina, pejzažne arhitekture, nove opreme i mehanizacije\nkoja se koristi u cvećarstvu, ukrasnom parkovskom i baštenskom bilju, i dr.\nNa jednom mestu okupiće se izlagači iz zemlje i inostranstva, koji će predstaviti\naktuelnosti i dostignuća u gotovo svim robnim grupama iz oblasti hortikulture: sadnom\nmaterijalu, semenskoj robi, dekorativnim biljkama, proizvodnji i preradi voća i povrća,\norganskom bilju, dizajniranju enterijera, zalivnim sistemima, opremi za navodnjavanje i\npriboru za zalivanje, plastenicima, stručnoj literaturi.\nPokrovitelj manifestacije je Ministarstvo poljoprivrede, šumarstva i\nvodoprivrede Republike Srbije.\nRadno vreme sajma je svim danima od 10 do 19 sati, a 11. aprila od 10 do 16 časova.\nUlaz na sajam je besplatan a parking se plaća 150 dinara po satu.\nDOĐITE, POZVANI STE !


Rusi u Siriju dopremili elektronsko oružje najmoćnije na svetu | WebTribune\nHome U FOKUSU Rusi u Siriju dopremili elektronsko oružje najmoćnije na svetu\nRusija je u Siriju poslala opremu za ometanje koja bi mogla da „oslepi“ pilote NATO-a, dodatno eskalirajući sukob na Bliskom istoku.\nOvaj sofisticirani sitem može da poremeti izviđanje dronovima, satelitima ili zapadnjačkim avionima za izviđanje.\nAmerički zvaničnici su potvrdili prisustvo sistema Krasuha-4, koji je uočen u sirijskoj avio-bazi među ruskim borbenim avionima.\nOvaj sistem ima domet od 300 kilometara i može da poremeti sisteme projektila koje vodi radar, omogućavajući Rusiji da uvede zonu bez letenja iznad vojske predsednika Asada.\nMeđu ruskim oružjem u Siriji se nalaze i raketni sistemi BM-30 kojima će Kremlj podržati kopnenu ofanzivu. Cilj predsednika Putina je da eliminiše Islamsku državu, iako su brojni ruski vazdušni napadi ciljali antirežimske pobunjeničke grupe, od kojih neke podržava Zapad.\nMeđutim, postavljanje opreme za ometanje bi moglo direktno da utiče na NATO. Rusko elektronsko oružje se smatra jednim od najmoćnijih oružja Rusije, prevazilazeći zapadno oružje.\nGlavna meta ometanja je zapadna tehnologija poput vazdušnog radara, koju pobunjenici ne poseduju. Međutim, rusko oružje bi moglo da poremeti i satelitske telefonske sisteme koje koriste pobunjeničke grupe.\nBrigadir Ben Beri, stručnjak za kopneno ratovanje sa Međunarodnog instituta za strateške studije, rekao je da postavljanje sistema za ometanje „neće pomoći SAD i Turskoj“. Vest o sistemima za ometanje se pojavila nakon što je tri dana dolazilo do sukoba između turskih i ruskih aviona kojima upravljaju Rusi i sirijski režim.\nDan kada je JUGOSLAVIJA bila moćnija od SOVJETSKOG SAVEZA! (VIDEO)


Banjaluka - Probni popis stanovništva, domaćinstava i stanova\nObjavljeno utorak, 16 oktobar 2012 11:19\nProbni popis stanovništa, domaćinstava i stanova na teritoriji Bosne i Hercegovine počeo je u ponedjeljak, 15. oktobra, biće sproveden u 35 opština i gradova i trajaće do 29. oktobra. Probni popis se sprovodi na osnovu Zakona o sporovođenju popisa stanovništa, domaćinstava i stanova 2013. godine.\nKako je navedeno iz Popisne komisije Grada Banja Luka, na području najvećeg grada u Republici Srpskoj, metodom uzorka, odabrana su tri popisna kruga, sa procijenjenim brojem od 272 domaćinstva. Popis će biti obavljen na sljedećim lokacijama: Obilićevo, Studentski dom i Šargovac.\nPrema riječima predsjednika Popisne komisije Grada Banja Luka, Rade Maleša, prvi dan probnog popisa je prošao bez problema. On je dodao da probni popis predstavlja simulaciju popisa na jednom broju popisnih krugova, odabranih uzorkom, a s ciljem provjere određenih metodoloških, organizacionih i informatičkih rješenja, kako bi sve bilo spremno za popis, koji će biti obavljen u aprilu iduće godine.\nInače, gradonačelnik Banje Luke, Dragoljub Davidović, imenovao je Popisnu komisiju Grada Banja Luka, koja je, na osnovu dostavljenog spiska Zavoda za zapošljavanje - Filijale Banja Luka, izvršila izbor instruktora i popisivača, te obezbijedila prostor za njihovu obuku.\n(ASBL / D.M.)


Beograd - grad sa dušom :: SERBIANSHOP\nBeograd - grad sa dušom\nLepa varoš, no malo zabačena, 70 kilometeri od Novog Sada. Ovako u šaljivom tonu opisuje Beograd naš slavni kantautor Balašević dok drži koncert u Sava centru. Beograd je zaista lep, ali nije varoš, već glavni grad Srbije i jedina metropola na Balkanu.\nJedan od najstarijih gradova Evrope\nPoložaj Beograda je fantastičan. To je jedan od retkih gradova koji leži na ušću dve moćne reke, Save i Dunava, na mestu gde se Panonska nizija spaja sa Balkanskim poluostrvom. Da li znate da su grad osnovali Kelti u trećem veku pre nove ere, Rimljani ga nazvaše Singidunumom, a slovensko ime Beli grad (Beograd) javlja se u devetom veku? Grad je okićen bogatom istorijom koja mu daje za pravo da sa drevnom mudrošću posmatra ostale balkanske, pa i mnoge evropske gradove koji ga okružuju.\nDinamičan i užurban\nDanas je Beograd mesto glavnih dešavanja u Srbiji, pa i šire. To je ekonomski, saobraćajni, trgovački, obrazovni i kulturni centar iz kojeg sve kreće i u kome se sve završava. Svi znaju da uspeh na ovim prostorima zavisi od uspeha u Beogradu. Možete biti odličan muzičar ili pisac u regionu, ali ako niste održali koncert u Sava centru ili Areni, ili ako vas ne čitaju Beograđani, uspeh nije potpun, nije pravi. Zato svi hrle u Beograd, a on svakoga srdačno dočekuje i pruža mu šansu. Što reče Matija Bećković: Mnogi su se peli Balkanskom ulicom s namerom da osvoje Beograd i mnogi se poraženi spuštali njome i odlazili. Oni koji su ga osvojili, ostali su, zavoleli ga, postali su deo grada, a grad je postao deo njih. Beograđani najviše vole Beograd, čak i kada ga vikendom napuste da bi otišli kući, kako je govorio Duško Radović.\nU glavnom gradu pronaći ćete sve što vam je potrebno: najlepše parkove, velegradsku gužvu, impozantne građevine i mostove, muzeje i spomenike kulture, odlične restorane, klubove i kafiće. To je grad koji je neprestano budan i u kome se uvek nešto dešava, pa svako može da se zabavi i lepo provede. Beograd je mamac za studente, turiste, ljude iz svih krajeva sveta, jer ima šta da ponudi i uvek obećava nešto novo, uzbudljivo i drugačije. Zato u Beograd treba doći, osetiti njegove čari, nagledati se onoga što je lepo za videti, zažmuriti na ono što ne valja (valjda će jednom nestati) i izgovoriti ono čuveno Duškovo: Beograde, dobro jutro.\nslika : Wikipedia\nSuveniri iz Beograda\nUkoliko želite nekog da obradujete proizvodom sa obeležjem glavnog grada Srbije, Serbianshop vam u tome može pomoći. Veliki izbor sjajnih proizvoda na jednom mestu - šolje, privesci, majice i drugi suveniri mogu biti divan poklon za dragu osobu, ali i predivan suvenir koji možete kupiti za sebe. Pogledajte našu ponudu.\nLICIDERSKO SRCE - BEOGRAD\nMAGNET POBEDNIK SREBRNI METAL – HRAM


(VIDEO) Musa puca od samopouzdanja: Imam nešto što nema niko na ovom draftu - High Broadcast | Bosna i Hercegovina\nHome / Bosna i Hercegovina / (VIDEO) Musa puca od samopouzdanja: Imam nešto što nema niko na ovom draftu\n(VIDEO) Musa puca od samopouzdanja: Imam nešto što nema niko na ovom draftu\nNaš mladi košarkaš Džanan Musa je sinoć odradio trening sa Indiana Pacersima, a nakon njega je američkim novinarima rekao da je prethodne tri sezone igrao sa mnogo starijim igračima, pa mu to neće predstavljati problem u NBA\n- Igrao sam u Evropi prethodne tri godine sa puno snažnijim i starijim igračima tako da to nije problem, rekao je Musa i dodao da je razgovarao mnogo sa našim još jednim NBA igračem Jusufom Nurkićem.\n- Razgovarao sam mnogo sa Nurkićem koji mi je mnogo pomogao. Rekao mi je kako sve funkcioniše, kako da pričam sa novinarima, kako da pristupam treningu i još mnogo stvari.\n- Želim da se razvijem, imam dovoljno talenta da pokažem NBA skautima da želim raditi jako i da moram postati igrač kakav želim da budem, poručio je Musa i dodao da je gledao NBA uprkos velikoj vremenskoj razlici.\n- Gledam NBA mnogo, svaku utakmicu koju mogu. U Evropi je velika vremenska razlika, utakmice su u tri ili četiri ujutro tako da nemamo šansu da to gledamo uvijek, ali sam ustajao u to vrijeme kako bih gledao NBA utakmice.\n- Nadam se da ću kako vrijeme bude odmicalo pokazati da sam sposoban da igram na vrhunskom nivou. Radim naporno, imam talenat i samopouzdanje za koje mislim da ga niko nema na ovom draftu.\nZa kraj Musa je rekao da ga inspiriše Manu Ginobili, te da mora ojačati kako bi bio spreman nadmetati se na vrhunskom nivou.\n(VIDEO) Musa puca od samopouzdanja: Imam nešto što nema niko na ovom draftu Reviewed by High Broadcast on lipnja 12, 2018 Rating: 5


Potpredsednica Vlade Srbije i ministarka rudarstva i energetike, prof. dr Zorana Mihajlović, uručila je danas gradonačelnicima i predsednicima opština 20 lokalnih samouprava ugovore za finansiranje projekata za unapređenje energetske efikasnosti u objektima od javnog značaja.\nTim povodom među prisutnima bio je predsednik Gradske opštine Palilula Aleksandar Jovičić, jer su sredstva za unapređenja energetske efikasnosti dodeljena palilulskoj Osnovnoj školi "Jovan Popović".\nJovičić je u ime svih građana Palilule i u svoje lično ime zahvalio ministarki Mihajlović:\n"Zahvaljujem potpredsednici Vlade i ministarki rudarstva i energetike Zorani Mihajlović na sredstvima koje smo dobili za podizanje energetske efikasnosti zgrade Osnovne škole "Jovan Popović" na Karaburmi, čija adaptacija će znatno doprineti uštedi energije", rekao je Jovičić.\nOn je dodao da je od strane ministarstva projekat podržan u iznosu od 20 miliona dinara dok će Gradska opština Palilula iz sopstvenih sredstava izdvojiti dodatnih 16 miliona dinara.\nMihajlovićeva je ovom prilikom izjavila da se Vlada Srbije opredelila da povećanje energetske efikasnosti bude nacionalni cilj i prioritet, jednako važan kao i izgradnja hidroelektrana.\n„Pola milijarde dinara smo obezbedili za ove projekte, koji znače uštedu energije i niže račune. Ali, znače i smanjenje emisije ugljen-dioskida za 3.000 tona, uštedu 6,9 miliona kilovat časova, što je poređenja radi energija koju potroši 650 domaćinstava. Više od 4.000 dece imaće kvalitetniji život, zimi im neće biti hladno a leti pretoplo, a računi će biti niži nego danas“, rekla je ona.\nMihajlovićeva je dodala da su ove lokalne samouprave bile brze, efikasne i inventivne u pripremi projekata i da predstavljaju primer svima ostalima koji treba da budu aktivniji u ovoj oblasti.


Države - Blic Online\nKroz vekove, padala su jaka carstva i države i velika je verovatnoća da će se to dešavati i u budućnosti. Prema analizama, ovih 8 država neće postojati za 100 godina.\nPoznati influenser opisivao narode: "Ako izgovorite ovu rečenicu srpskom taksisti izbaciće vas napolje"\nUčenje glavnih gradovi je oduvek mnogima bio omiljeni hobi, ali postoji i strana geografije koja je podjednako zanimljiva - iako je nikada nećete učiti u školi. Kada sledeći put budete planirali putovanje, možda je dobro da pre toga pogledate snimak "Ko se s kim mrzi", kako biste izbegli neprijatne situacije.\nDržavne naftne kompanije mogle bi PROTRAĆITI 400 MILIJARDI dolara\nDržavne naftne kompanije mogle bi u sledećih 10 godina uludo da potroše 400 milijardi dolara na projekte koji će možda tek pokriti troškove ulaganja čak i ako svet ne ispuni ciljeve iz Pariškog klimatskog sporazuma, pokazuje istraživanje.\nU poslednjem periodu svedoci smo ponovnog značajnog povećanja broja novoobolelih od korona virus,a kako u Srbiji tako i u zemljama u regionu, pa i celom svetu. Iako se mislilo da će dolaskom leta epidemiološka situacija da se stabilizuje, stvari su ipak počele da se odvijaju drugačijim tokom.\nEvropske zemlje ublažavaju mere opreza uvedene zbog korona virusa, pa se mnogi pitaju gde će ovog leta moći da putuju.\nUkupno 34 zemlje i teritorije u svetu nisu prijavile nijedan slučaj zaraženosti virusom korona.\nDESET LJUDI BOGATIJE OD 85 DRŽAVA Na listi dominiraju američki milijarderi, imovina im vrednija od privrede Belgije i Irana\nPrilog raspravama o povećanju globalne nejednakosti zasigurno će dati i najnovije istraživanje koje je pokazalo da 10 najbogatijih ljudi sveta drži više imovine od vrednosti privrede 85 siromašnih država na svetu.\nBEOGRAD, PARIZ, BUDIMPEŠTA, BRISEL... Državljani BiH po vize za EGZOTIČNE DESTINACIJE moraju ići u druge zemlje\nDržavljani BiH koji planiraju putovanje na Tajland, u Argentinu ili neku drugu egzotičnu destinaciju još uvek moraju po svoju vizu otići van BiH jer brojne zemlje nemaju svoja diplomatska predstavništva u BiH.\nKoliko dobro poznajete zastave svetskih država? Evo prilike da to proverite.


Regioni - datum: 2021-02-26 ODRŽANA SJEDNICA ŠTABA ZA ZAŠTITU I SPASAVANJE Pripreme za vakcinaciju\nBERANE – Na drugoj sjednici Operativnog štaba za zaštitu i spasavanje, održanoj u prostorijama Opštine Berane konstatovano je da epidemiloška situacija u gradu na Limu pod kontrolom i da broj novooboljelih opada. Ujedno je upućen apel građanima da se pridržavaju propisanih mjera. Na sastanku je navedeno da je Dom zdravlja „Dr Niko Labović” pripremio neophodna uslove, kao i posebne prostorije za početak vakcinacije.\n- Inspekcijske službe i predstavnici Centra bezbjednosti Berane iznijeli su podatke o aktivnostima koje su sprovedene prethodne nedjelje, i naveli da će narednih dana kontrole biti dodatno pojačane. Od strane zdravstvenih radnika apeluje se na sve građane da poštuju mjere i nose zaštitne maske i tim pokažu odgovornost prema sebi i drugima. Zdravstveni radnici poručuju da sada treba svi da pokažemo odgovornost kada je počela vakcinacija jer samo tako možemo prevazići ovu situaciju- saopšteno je iz lokalne uprave.


Potpisivanje deklaracije o zaštiti pčela treba da dovede do njihove bolje zaštite | Info tim logistika\nDeklaraciju o zaštiti pčela potpisali su predsednici opština, gradonačenici u Vojvodini i predsednik SPOS-a u Novom Sadu 05.12.2019.\nPotpisivanje Deklaracije je rezultat četvorogodišnjeg projekta, za koji je SPOS obezbedio sredstva od Nacionalne alijanse za lokalni ekonomski razvoj (NALED). To je svakako jedan korak bliže u zaštiti pčela od trovanja pesticidima, jer su one jedinstven i nezamenljiv činilac u postupku oprašivanja.\nKljučna stavka Deklaracije je postepeno ukidanje tretiranja komaraca iz aviona sredstvima otrovnim za pčele i bolja koordinacija aktivnosti opština na razvoju poljoprivrede, kako bi se u kontaktu sa poljoprivrednicima utvrdili načini pravilne upotrebe pesticida na našim poljima, kako ne bi dolazilo do trovanja pčela.\nPotpisivanje i sama primena ove Deklaracije imaće pozitivan efekat i na unapređenje celokupne poljoprivrede, jer doprinosi manjem zagađenju životne sredine pesticidima, manjoj količini pesticida u zemljištu, manjem uništavanju korisnih insekata u zemljištu, kao i manjoj količini pesticida na poljoprivrednim proizvodima za krajnje potrošače.


EPuS obeležava 20 godina postojanja | EurActiv Srbija\nEPuS obeležava 20 godina postojanja\nObjavljeno : 21.11.2012.\t Tweet\nPovodom proslave dvadesetogodišnjice Evropskog pokreta u Srbiji, predsednik te organizacije, dr Vlastimir Matejić i njegov kolega, predsednik Evropskog pokreta u Nemačkoj, dr Rajner Vend su istakli centralnu ulogu građanskog angažovanja u ujedinjenoj Evropi. "U kriznim vremenima se moramo odvažiti da još više insistiramo na Evropi", pozvali su u zajedničkoj izjavi.\n"Priča o evropskim integracijama već 60 godina pokazuje da je moguće doneti mir i pomirenje i dati svim građanima priliku da imaju bolju budućnost, bez obzira što to može biti dug put koji treba preći".\nPredsednik EPuS, dr Matejić je rekao da "već 20 godina intelektualci, mladi ljudi i ostali građani širom Srbije tragaju za boljom budućnošću za našu zemlju kako u teškim vremenima, tako i u onima koja su malo optimističnija. Svi oni su se borili i bore se za demokratsku slobodu i evropske vrednosti".\n"Evropski pokreti u zemljama kao što je Srbija, koje još nisu članice EU, predstavljaju bezbedan prostor za demokratsko angažovanje", potvrdio je dr Vend. "Stoga Evropa može biti način da se dođe do većih građanskih prava i vise angažovanja".\nEvropski pokret u Nemačkoj od početka pruža logističku i ličnu podršku Evropskom pokretu u Srbiji na putu ka Evropi. "Mesto Srbije jeste u Evropi, kao što se može videti na osnovu bogatih i raznovrsnih veza između društava i privreda Srbije i Nemačke", složila su se obojica predsednika.\nEvropski pokret u Srbiji (EPuS) je samostalna i dobrovoljna društvena organizacija građana Srbije. Osnovana je 24. novembra 1992. godine, kao nevladina, nepartijska i neprofitna organizacija. EPuS je nezavisna ustanova demokratskog javnog mnjenja i oblik okupljanja građana koji se zalažu za miroljubivu, demokratsku, sveevropsku integraciju, kao i za demokratsku i modernu Srbiju kao deo Evrope. (www.emins.rs)\nEvropski pokret u Nemačkoj (EM Germany) je najveća nestranačka mreža građanskog društva za Evropsku politiku u Nemačkoj. Njene 234 interesne grupe predstavljaju presek društvenih grupa: poslovna i profesionalna udruženja, sindikati, obrazovne institucije, istraživački instituti, fondacije, političke partije i druge. Pokret je priznat i podržan od strane nemačkog Ministarstva spoljnih poslova i funkcioniše kao platforma za jačanje učešća građanskog društva u Nemačkoj kroz komunikaciju i kao podrška poziciji Nemačke na nivou EU. (www.netzwerk-ebd.de)


Fabrici: Makronov stav ne dovodi u pitanje članstvo Srbije u EU | EurActiv Srbija\nFabrici: Makronov stav ne dovodi u pitanje članstvo Srbije u EU\nObjavljeno : 02.07.2019.\t Tweet\nŠef Delegacije EU u Srbiji Sem Fabrici ocenio je 2. jula da stav predsednika Francuske Emanuela Makrona da u postojećoj strukturi nema mesta da se govori o budućem proširenju ne dovodi u pitanje članstvo Srbije u EU. Odgovarajući na novinarsko pitanje, Fabrici je u Novom Pazaru naglasio "jasan stav EU" da želi proširenje na ceo Zapadni Balkan. Fabrici i ministarka građevinarstva Srbije u Novom Pazaru su uručili ključeve socijalnih stanova za devet romskih porodica\n"Ja ne vidim da reforme i proširenje treba posmatrati odvojeno, već su to paralelni procesi koji će samo dovesti do toga da sutra imamo veću, proširenu Evropu, ali isto tako i efikasniju", rekao je Fabrici.\nPotpredsednica Vlade Srbije Zorana Mihajlović je istim povodom naglasila jasno opredeljenje Srbije za članstvo u EU, "o čemu će sigurno biti reči i tokom predstojeće posete predsednika Francuske".\n"Za nas su evropski standardi od velike važnosti, ali ako se tokom vremena u EU stvori neka većina koja će biti protiv proširenja EU, onda će i Srbija morati da zauzme svoj stav. Za sada mi smo jasno opredeljeni ka tome da idemo u EU", rekla je potpredsednica Vlade.\nFrancuski predsednik je posle prekida samita lidera EU 1. jula naglasio da evropski lideri moraju da ozbiljnije razmišljaju o pojednostavljenju unutrašnjih procedura i demokratskom kolektivnom funkcionisanju.\n"I u ovom kontekstu sam više nego skeptičan prema svima onima koji nam objašnjavaju da je budućnost Evrope u novom proširenju kada se ne možemo složiti sa 28 članica. Ja ću biti beskompromisan i odbiću svako proširenje pre dubokih reformi našeg institucionalnog funkcionisanja", podvukao je Makron u Briselu.\nMakron je i ranije govorio protiv proširenja EU dok se Unija ne reformiše.\nRomi u Novom Pazaru dobili montažne kuće\nFabrici i ministarka građevinarstva u naselju Blaževo u Novom Pazaru uručili su ključeve socijalnih stanova za devet romskih porodica.\nVrednost projekta, koji su finansirala EU, Vlada Srbije i Ministarstvo građevinarstva je oko 600.000 evra.\nPredstavnik romske zajednice u naselju Blaževo Mefailj Djukatani rekao je da je "ovo veoma srećan dan za ove porodice i zahvalio se donatorima i lokalnoj samoupravi".\nGradonačelnik Nihat Biševac rekao je da će grad nastaviti da radi na poboljšanju uslova života svih građana.\n"Cilj nam je poboljšanje uslova života i bolja integracija Roma u našu lokalnu zajednicu, tako da ćemo nastaviti i u narednom periodu da radimo na tome", rekao je Biševac.\nAmbasador EU rekao je da "integracija Roma ležu u srcu svih njihovih aktivnosti, te da vredno rade na obezbeđivanju njihovog smeštaja i obrazovanja".\n"Romi su najveća manjina, ne samo u Srbiji, već u čitavoj Evropi, a istovremeno su, na žalost, najizolovanija i najmarginalizovanija. Integracija se postiže obezbeđivanjem kuće, obrazovanjem, zdravljem, nalaženjem posla", rekao je Fabrici.\nIstakao je da je EU u projekte stanogradnje uložila 11,4 miliona evra, a da planira da u narednom periodu izdvoji još 20 miliona.\nMontažne kuće su priključene na gradsku vodovodnu i kanalizacionu mrežu, asfaltiran je glavni put i sedam ulica u naselju, kao i pristupni put do ambulante i škole u Blaževu.\n: Politika proširenja EU u senci izbora\n: Od velikog praska promenili su se i EU i uslovi proširenja


Vesti online / Vesti / Svet / Novi jezivi zločin ID: Odsekli glave zbog magije!\nDžihadisti ne vole magiju\nU poslednjem varvarskom videu, muškarce s povezima na očima i u narandžastim odelima dovode zarobljenike iz automobila pred okupljenu masu u Tripoliju kako bi ih ubili.\nMuškarci i deca, od kojih su se neki popeli na vozila kako bi imali što bolji pogled, gledali su optužene kako kleče na tlu, a potom im ekstremisti odsecaju glave.\nNakon smaknuća, gomila uzvikuje “Alahu ekber”, a obezglavljena tela ukrcavaju u kola hitne pomoći.\nZapadni zvaničnici izjavili su kako su i Velika Britanija i SAD u tajnosti poslali komandose kako bi preuzeli nadzor u centralnoj Libiji jer strahuju da bi islamisti tamo mogli da uspostave uporište. Naime, kako je preneo “Njujork tajms” Islamska država gubi uporište u Siriji i Iraku i teroristi vide Libiju kao krucijalnu tačku za nastavak džihada.\nIslamska država je već uspostavila kontrolu nad obalom Tripolija i izgurala je lokalnu policiju. Teroristi su odmah počeli da sprovode rigoroznu interpretaciju islamskog šerijatskog zakona, zabranili su muziku, prisilili žene da nose veo i počeli su da muče ljude.\n* Zašto je Balkan nezanimljiv teroristima?\nSVET ID preti: Oslobodićemo džihadiste iz saudijskih zatvora\nSVET Polemika u SAD: Da li treba platiti otmičarima?\nSVET "Ličnost godine nisu ni Tramp, ni Putin, već besmrtni ruski policajac" (VIDEO)\nSVET Laž o otmici srpskih lekara


Koliko jednu državu košta organizacija Evrovizije: Za mnoge zemlje pobeda bi bila teret - Ekonomija - Dnevni list Danas\nPočetna » Vesti » Ekonomija » Koliko jednu državu košta organizacija Evrovizije: Za mnoge zemlje pobeda bi bila teret\nOrganizacija najvećeg muzičkog takmičenja u Evropi u Azerbejdžanu koštala 60 miliona evra, a Srbija 2008. dala 21 milion\nLjiljana Bukvićdanas 18:00\nOd skromnog šlager takmičenja nekoliko država, Pesma Evrovizije je od 1956. godine do danas izrasla u veliki muzičko-scenski spektakl, a kako je rastao broj učesnika rasli su i apetiti domaćina da svojom organizacijom zasene sve prethodne.\nPoslednje dve decenije, zahvaljujući razvoju tehnologije, scene su postale sve zahtevnije, a organizacije sve skuplje.\nNajviše novca za organizaciju Evrovizije u istoriji ovog takmičenja potrošio je Azerbejdžan 2012. godine – 60 miliona evra. Ne računajući zbog toga prethodno izgrađenu Palas arenu za koju je izdvojeno 100 miliona evra.\nDanska je za organizaciju u Kopenhagenu 2014. potrošila 45 miliona evra, a više od 30 miliona evra dato je i za organizacije takmičenja u Moskvi (2009), Beču (2015) i Kijevu (2017).\nZašto Luksemburg od 1994. godine ne učestvuje na Evroviziji, koju su osvajali pet puta?\nNajjeftinija organizacija Pesme Evrovizije u poslednjih 15 godina bila je ona u Stokholmu 2016. godine, organizatore je koštala 14 miliona evra, dva miliona evra više Švedska je potrošila na takmičenje u Malmeu tri godine ranije. I Finska je 2007. na takmičenju na kom je za sada Srbija jedini put i pobedila zahvaljujući Mariji Šerifović potrošila 18 miliona evra.\nHolandija je za organizaciju ovog muzičkog spektakla pre tri godine potrošila manje nego što je planirala, umesto 22,7 miliona, svega 19 miliona evra. Organizatori su tvrdili da bi potrošnja bila veća, baš kao i zarada, da nije bilo pandemije, zbog koje takmičenje 2020. nije ni održano.\nBudžetom je predviđeno da ovogodišnje takmičenje u Torinu u kom će večeras biti održano finale na kom nastupa i predstavnica Srbije Konstrakta Italijane koštati između 13,5 do 40 miliona evra. Konačni bilans, međutim, znaće se tek nakon završetka takmičenja.\nZa mnoge države pobeda bi bila teret, poput BiH koja je ove i nekoliko prethodnih godina odlučila da zbog novca ne nastupa. Trošak odlaska višečlane ekipe na takmičenje košta i po nekoliko stotina hiljada evra, što je za zemlje sa manjim budžetima mnogo.\nTek bi pobeda bila dodatni teret, pogotovo ako se zna da uloženi novac ne može u potpunosti da se vrati. Roterdam je prošle godine 2,8 miliona evra prihodovao, najviše od hotelskog smeštaja.\nNa primer, britanski mediji su pisali o tome koliko je koji domaćin Pesme Evrovozije uspeo da zaradi.\n“Dobra stvar je što nećemo uskoro pobediti na takmičenju”, pisali su pre nekoliko godina britanski mediji baveći se troškovima takmičenja.\nKada je Azerbejdžan bio domaćin takmičenja 2012. godine, na njega su potrošili 48 miliona funti i povratili samo sedam miliona funti prihoda od turizma, Kopenhagen je 2014. potrošio 36 miliona funti i vratio 13 miliona funti.\n“Bolje je ako to uradite jeftino, Malme je potrošio 17 miliona funti i dobio je procenjenih 16 miliona funti nazad. Kijev je na kraju potrošio oko 30 miliona funti, uništio je planove za reformu državnog emitera u privatnog i uzeo skoro četvrtinu njegovog godišnjeg budžeta”, pisali su britanski mediji.\nIzraelski državni emiter je, na primer, pre četiri godine uzeo zajam od države od 16,5 miliona evra, koji bi trebalo da vraća 15 godina. Procenjena zarada Izraela od Evrovizije, koja je domaćin bila 2018, bila je nekih 12 miliona evra, a na organizaciju su potrošili više od 28 miliona evra.\nSrbiju je 2008. organizacija Evrovizije koštala 21 milion evra. RTS kao glavni organizator je tada potrošio 8,5 miliona evra, a država je dala više od 10 miliona za kupovinu tehničke opreme, dok je Grad Beograd izdvojio dva miliona evra.\nU to vreme svi su bili zadovoljni rezultatom, a i brojem turista koji su došli u Beograd, bilo ih je gotovo 15.000, a prihod od turizma procenjen je na deset miliona evra.\nTadašnji direktor RTS-a Aleksandar Tijanić je nakon završetka takmičenja rekao kako je “korist za Srbiju veća od milijardu evra”, a medijski stručnjaci tada su pisali kako je reklama koju je Beograd dobio premašila prihode od samog događaja.\nEvrovizija 2022Pesma EvrovizijetroškoviBeograd\nScena • danas 22:08\nEkonomija • danas 21:09\n"Srpska auto-industrija ima svetlu budućnost", izjavio je pre dva...


Karting na pedale FERBEDO AR5C F005730\nŠifra artikla: F005730\nCena 22,499.00 RSD\nKarting na pedale Ferbedo AR5C je zabavan način na koji deca mogu da uživaju u toplom vremenu napolju.\nKarting na pedale podstiče na fizičku aktivnost, vežbajući dečije mišiće nogu i kondiciju.\nNapravljen je sa metalnom, stabilnom konstrukcijom, sa duvanim točkovima.\nErgonomski oblikovano, podesivo sedište se prilagođava detetu kako raste.\nSa zvučnim efektima na volanu.\nDimenzije vozila iznose 102 x 60 x 64cm.\nKarting je predviđen za maksimalno opterećenje od 50kg.


Novih 2.000 kvadrata za Ubisoft Beograd - tim za dve godine porastao na 60 zaposlenih - Netokracija.rs\nNovih 2.000 kvadrata za Ubisoft Beograd – tim za dve godine porastao na 60 zaposlenih\nMarko Crnjanski 6. 9. 2018.\nKompanija Ubisoft zabeležila je značajan rast u prethodnom periodu zbog čega se studio u Beogradu seli u novu poslovnu zgradu koja se prostire na 2.000 kvadratnih metara.\nU poređenju sa inicijalnim brojem od 15 zaposlenih, koliko ih je bilo u novembru 2016. kada je otvoren Ubisoft Beograd, studio sada zapošljava 60 ljudi, a planirano je da se nastavi sa daljim rastom i u idućem periodu. Obrativši se medijima u novootvorenim kancelarijama u Balkanskoj ulici, generalni direktor Ubisofta za Bukurešt, Kijev i Beograd, Sebastijan Delen, izjavio je sledeće:\nCilj Ubisoft Beograd studija je da postane važna tačka na mapi istočnoevropskih tržišta zahvaljujući velikom broju profesionalaca iz različitih oblasti tehnologija čija nam stručnost omogućava da napredujemo u industriji. Ovim preseljenjem želeli smo da obezbedimo neophodne uslove za budući rast, a cilj nam je da beogradski studio transformišemo u važnog igrača lokalne IT industrije i jednog od lidera u segmentu AAA igara u Srbiji.\nOtvaranje novih kancelarija Ubisofta u Beogradu kao i buduće planove, za Netokraciju je prokomentarisao i pomoćni producent kompanije u Srbiji Nenad Tešović, koji je tom prilikom istakao:\nKao što ste verovatno upoznati i dalje radimo na razvoju Ghost Recon Wildlands igre u Beogradu, ali smo sa druge strane i dalje zauzeti oko nove igre pod nazivom Crew koju još dodatno moramo da usavršimo. Štaviše, kada govorimo o planovima za budućnost, okrenuti smo takođe novim projektima koji će zahtevati i širenje samog tima, što predstavlja pravu priliku za mlade talente da nam se pridruže i rade sa nama.\nKompanija traga za programerima i 3D modelarima\nNove kancelarije ne samo da povećavaju vidljivost studija na lokalnom tržištu, već i podržavaju strategiju rasta Ubisoft Beograd studija kroz veće angažovanje lokalnih talenata i dodatno povećanje broja pozicija u svim sektorima, uključujući i najnoviji sektor za umetnički i dizajn igara i nivoa (Art, Game i Level Design), kao i sektor za razvoj i testiranje. Trenutni fokus kompanije je da značajno proširi programerski tim, zaposli više 3D modelara za umetnički sektor i proširi tim za razvoj i testiranje.\nNova lokacija se prostire na preko 2.000 kvadratnih metara iskorišćenih za posao i zabavu, modernu teretanu i velike terase za slobodno vreme. Od otvaranja studija u Beogradu, tim je radio na različitim projektima kao što su PC verzija Ghost Recon Wildlands, the Player versus Player Ghost War mode for Ghost Recon Wildlands, Steep: Road to the Olympics nastavak i nedavno lansirana The Crew 2 igra.


Prezentacija o stvarnoj koristi otvorene nauke za istraživače | UNIBL\n24. februar 2021. 15:12:58 Nauka i razvojUniverzitet u Banjoj LuciOpšte\nPrezentacija ,,Koja je stvarna korist za istraživače od otvorene nauke i NI4OS - Evropa projekta’’ biće održana 2. marta 2021. godine putem video-linka.\nUputstvo za videokonferencijsku vezu će biti dostavljena blagovremeno svim registrovanim učesnicima, a registracija je moguća na ovom linku.\nOrganizator ove konferencije je Elektrotehnički fakultet Univerziteta u Banjoj Luci, a događaj je namijenjena zaposlenim u naučnim ustanovama koji rade ili namjeravaju da rade na naučnoistraživačkim projektima, a naročito na projektima koje finansira Evropska komisija.\nTakođe, namijenjena je i predstavnicima relevantnih ministarstava koji se bave zakonskim okvirima i propisima iz oblasti otvorene nauke. U okviru prezentacija će biti prikazan i praktičan primjer upotrebe otvorenih podataka, alata otvorenog koda, te otvorenih naučnoistraživačkih infrastruktura u cilju pravljenja sistema za automatsku klasifikaciju satelitskih snimaka. Prezentacija obuhvata i praktičan prikaz toka rada, te načina upotrebe otvorene nauke sa ciljem olakšavanja života naučnim radnicima.\nU okviru prezentacije biće predstavljeni osnovni principi odgovornog istraživanja i inovacija, te njihova međusobna povezanost, kao i značaj primjene istih za naučno-istraživačke projekte. Osim navedenog, biće predstavljene i mogućnosti saradnje u okviru H2020 projekta NI4OS - Evropa. Kroz praktičnu sesiju učesnici će imati priliku da se upoznaju sa odabranim platformama za upravljanje otvorenim podacima.\nInače, otvorena nauka predstavlja novi pristup naučnom procesu, zasnovan na saradnji i novim načinima širenja znanja korišćenjem digitalnih tehnologija. Otvorena nauka podrazumijeva širenje principa otvorenosti na cjelokupni istraživački proces, podsticanje dijeljenja i saradnje što je ranije moguće, što podrazumijeva sistemsku promjenu načina na kojima se nauka i istraživanje baziraju. Važno je naglasiti i to da Evropska komisija preporučuje zemljama članicama da definišu politike kojima se zahtijeva slobodan pristup naučnoistraživačkim publikacijama i primarnim podacima koji se nastali kroz projekte finansirane iz javnih fondova.\nSve dodatne informacije o predavačima i programu prezentacije nalaze se u prilogu.


IT Autor:Margita Milovanović09. feb. 202111:30\nKompanija Tesla kupila je bitkoine za 1,5 milijardi dolara, a uskoro će prihvatati i plaćanja u kriptovaluti.\nOboren rekord: Bitkoin skočio 24 odsto za 24 sata\nKompanija je predstavila novu strategiju u prijavi američkoj Komisiji za hartije od vrijednosti rano jutros, navodeći da bi mogle da rastu njene investicije u digitalne valute i drugu „alternativnu rezervnu imovinu“.\nVrednost bitkoina je skočila skoro 14 odsto i dostigala rekordno visoki nivo, tako da bi po jučerašnjim cenama 0,88 bitkoina bilo dovoljno za kupovinu osnovnog Tesla modela 3. Akcije Tesle takođe su zabeležile rast.\nMask je tokom prošle godine preokrenuo Vol strit i za kratko postao najbogatiji čovek na svetu nakon što su akcije Tesle porasle za 500 odsto a kompanija postala peta najvrednija u SAD. Nakon njegovog jučerašnjeg poteza investitori očekuju da će se i veliki broj drugih kompanija odlučiti da investira ili da poseduje bitkoine.\nStvorio je ju je misteriozni „Satoši Nakamoto“, a dizajnirana je da bude slobodna od finansijskih vlasti poput vlada, banki i centralnih banki. Transfer se obavlja peer-to-peer što znači direktno između onlajn korisnika bez posrednika.\nBitkoin je zasnovan na blokčejn tehnologiji koja djeluje kao javni registar transakcija i obezbeđena je naprednom kriptografijom koja korisnicima nudi određeni stepen anonimnosti.\nBudući da ne postoji centralni autoritet koji upravlja snabdijevanjem, vrednost bitkoina zavisi od poverenja korisnika u njega i do sada je uglavnom korišten za spekulacije finansijskih trgovaca umesto u trgovinama i isplatama u realnom svetu.\nZašto je skočila vrednost bitkoina?\nBitkoin grabi napred, a 2020. godine je skočio za 300 procenata, da bi u januaru dostigao vrednost od 42.000 dolara, a juče i preko 44.000.\nTakav rast delimično podstiču institucionalni investitori koji ga smatraju zaštitom od inflacije u eri velikih finansijskih stimulansa, izazvanih pandemijom, i koje privlači jačanje regulativa na do sada netransparentnom kriptotržištu. Uvek su postojale naznake da bi bitkoin mogao da bude prihvaćen kao mejnstrim sredstvo plaćanja.\nMask je jučerašnjim saopštenjem dao turbo podsticaj tom tržištu.\nNa primer, bitkoin je 2013. godine je počeo sa vrednošću od oko 13 dolara, da bi do decembra skočio na 1000. Tokom 2017. godine krenuo je sa oko 1000 dolara i stigao do 20.000. Početkom 2020. u jednom trenutku je pao na ispod 4.000 da bi juče dostigao vrednost od skoro 45.000 dolara.\nBitkoini se čuvaju u virtuelnim novčanicima sa jedinstvenim ključevima (digitalnim potpisima). Transakcije se obavljaju tako što se bitkoin šalje iz jednog novčanika sa jedinstvenim ključem povezanim sa drugim novčanikom u kriptografskom procesu koji potvrđuju računari unutar bitkoin mreže. Bitkoin novčanici mogu biti čuvani oflajn ili onlajn na berzama kriptovalute, gde se oni kupuju ili prodaju za tradicionalne valute ili drugi virtuelni novac.\nNovi bitkoini nastaju procesom nazvanim „rudarenje“, koji uključuje pojedince ili grupe koji koriste velike količine kompjuterske moći kako bi rešili složene matematičke jednačine da izgrade blokčejn i dobiju nagrade u vidu novih bitkoina.\nKako vreme prolazi, teže je doći do novih bitkoina kojih trenutno u opticaju ima 18 miliona.\nKriptovalute, prvobitno dizajnirane da podriju establišment, prešle su dugačak put od tih buntovničkih korijena i sada to tržište pokreću finansijske institucije poput hedž fondova i velikih korporacija.\n„Ovo će svakako promeniti pravila igre“, kazao je Erik Tarner, potpredsenik odseka za tržišne infromacije i istraživanje kriptovalute u kompaniji Mesari.\n„Mislim da ćemo videti sve više kompanija koje pokušavaju da se opredele za bitkoin sada kada je kompanija Tesla napravila prvi potez. Jedna od najvećih kompanija na svetu sada poseduje bitkoin, a usled toga svaki investitor koji ima akcije u Tesli je takođe izložen.“


Kako razgovarati sa decom o škakljivm temama | LifePress magazin\nDa biste pričali sa decom o ovim temama ne treba da čekate da dete pita, niti da “malko poraste”, o seksu se sa decom može razgovarati još u predškolskom dobu, samo govor treba prilagoditi njihovom uzrastu.\nDeca su u ovom uzrastu veoma znatiželjna i zahtevaju odgovor na sva pitanja. Ukoliko ste trudni i dete želi znati kako je beba dospela u mamin stomak, odgovorite iskreno, ne spominjite rode, kupus, pčelice i cveće. Razgovor o seksu ne treba da bude samo jedan već na to pripremajte dete čim počne sa prvim pitanjima. Za početak neka to budu kratke informacije koje on može da shvati, a s vremenom širite priču i dodavajte detalje.\nUkoliko dete postavi pitanje pripazite samo da ne pređete granicu, ali da ne umanjujete celu priču.\nKad krenu u školu deca već počinju sama istraživati i mnogo puta se desi da oni već znaju neke informacije i pre nego vi započnete taj razgovor. Upravo zbog toga jako je važno da se potrudite da dete dobije prave informacije.\nZa početak recite detetu da vam bez ustručavanja kaže šta tačno zna o ovoj temi, ispravite sve ono netačno, potvrdite ono što je tačno i nemojte preterivati sa informacijama koje dete još uvek ne može da procesuira. S vremenom njihova pitanja će postati direktnija i to je u stvari znak da ste obavili dobar posao.\nIstraživanja su pokazala da je samo jedan od šest tinejdžera sa roditeljima razgovara od seksu što je poprilično porazna činjenica. Kad su u pitanju tinejdžeri važan je način na koji ćete razgovarati s njima i kakvu ćete im poruku poslati. Budite što jasniji, nemojte ništa uvijati, recite onako kako jeste. S druge strane pre nego započnete razgovor, treba da odlučite da li ćete deci reći da je seks dozvoljen samo među supružnicima ili nešto drugo. Čvrsto zauzmite svoj stav i tačno objasnite detetu zašto tako mislite.\nRazgovarajte o svim onim bitnim stvarima poput kontracepcije i sigurnosti. Verujte svome detetu i pokušajte ga tretirati kao odraslu osobu, to je formula koja uvek pali.


Beograd je udaljen od Minska 1.130 kilometara vazdušnom linijom, a drumskim putem 1480 kilometara, preko Budimpešte, Košica i Bresta. Ukoliko kupite avio karte Beograd Minsk let traje oko 2.10h koji obavlja Belavia kompanija, koja ima direktan let. Avio karte Beograd Minsk za povratni let je od 180 eura (bez prtljaga), takođe u pitanju je Belavia kompanija.\nIz Budimpešte se može doći do Minska direktnim letom koji obavlja Belavia kompanija, ali treba pratiti kojim danima, po mesecima. Let traje oko 1.45h, a povratna karta je skoro iste cene kao i avio karte Beograd Minsk i kreću se od 175 eura, bez prtljaga. Avio-kompanija LOT leti za Minsk, sa jednim presedanjem, a povratna karta je od 200 eura (neki letovi imaju višesatno čekanju na presedanju).\nSaznajte u nastavku teksta sve detalje za Minsk putovanje, hoteli u Minsku ili nas pozovite besplatno na 0800 400 104. Rezervišite na vreme vaše avio karte Beograd Minsk !\nPrivatni apartmani su od 15-30 eura za noćenje.U centru grada i okolini, hoteli u Minsku sa 3* su od 25-50 eura (dvokrevetna soba, noćenje), a popularni su hoteli: Orbita, Sputnik, Voyage, Tourist, U Fontana, Complex Comfort, Planeta…Sa doručkom, ista kategorizacija, od 45-75 eura.\nHoteli u Minsku su zaista raznovrsni, te ako Vam treba pomoć pri odabiru slobodno nam se obratite prilikom kupovine avio karte Beograd Minsk kako bi smo kreirali ponudu hotela prema Vašim zahtevima.\nNakon kupovine avio karte Beograd Minsk, saznajte koji su to lokaliteti i znamenitosti, koje bi ste trebali posetiti.\nkarte se kupuju na biletarnici ZOO, a o pojedinačnim programima i aktivnostima, po mesecima, pogledajte ovde: http://en.nemominsk.com/ru/timetable/timetable-and-cost/), ili nam se obratiti prilikom rezervacije avio karte Beograd Minsk. Ovde je i Dinopark (30 praistorijskih prikaza životinja), Terarijum i Exotarijum (tropski paviljon sa južnoameričkom faunom). Uz ceo ovaj kompleks protiče reka Svislač.\nhttps://waterpark.by/en/prices/ ili nam se obratiti prilikom rezervacije avio karte Beograd Minsk.\nOvde je sedište beloruske nacionalne avio kompanije – Belavia kompanija.\nZa raspored polazaka svih autobusa od/do aerodroma, možete nam se obratiti prilikom rezervacije avio karte Beograd Minsk ili pogledati ovde:\nUkoliko Vam je potrebno još informacija za Vaše Minsk putovanje, slobodno nas kontaktirajte već prilikom rezervacije avio karte Beograd Minsk.


Ove poklone vaše dete neće nikad zaboraviti: Evo o čemu je reč!\nNe, nisu u pitanju skupe igračke ili putovanja\nVaše dete & vi 04.02.2017. - 14:36h Autor: detinjarije.com\nMožda i vi i vaše dete na pomen "poklona" pomišljate na prodavnicu igračaka, ali pokloni koji će u životu najviše usrećiti dete ne koštaju novca, već od roditelja traže da rade na sebi kako bi svom detetu preneli one najvažnije darove.\nAko gledate na život širom otvorenih očiju, uvek zapitani nad čudesima sveta, i svom detetu ćete usaditi čuđenje koje podstiče na otkrivanje i saznavanje. Način na koji se odnosite prema pojavama koje vas okružuju uticaće na to da li će ih vaše dete smatrati beznačajnim ili naučiti da ih primećuje i pokušava da ih razume.\nNasuprot ustaljenom mišljenju, ljudima uglanom ne fali motivacije da nešto postignu, već jednostavno ne umeju sebe da privole na ozbiljan rad koji često nije nimalo zabavan, kako bi ostvarili svoje ciljeve. Oni koji su razvili naviku da se odriču trenutnih zadovoljstava zarad buduće nagrade, dolazak do cilja neće ni predstavljati napor.\nOptimističan pogled na život može da se uči. Način na koji roditelj objašnjava sebi i svojoj deci loše događaje i neuspehe u mnogome utiče na stav dece. Od toga zavisi da li će posle poraza dete slegnuti ramenima i pokušati ponovo, ili zaključiti da nade u uspeh nema.


Organizujte prostor i povećajte efikasnost\nBez ozbira da li imate desetine zaposlenih, ili radite sami od kuće, stvaranje uređenog, prostranog i efektivnog radnog mesta jedna je od najboljih stvari koje možete uraditi za vašu produktivnost i bolje rezultate na poslu.\nVaš lični radni prostor jedan je od najpotcenjenijih faktora koji utiču na produktivnost, a uredno i čisto radno mesto ključ je vašeg uspeha.\nEvo saveta kako to možete postići:\n10 minuta svakog dana za organizaciju stvari\nNeuredna radna mesta će verovatnije stvoriti problem, a ne nove ideje. Prema istraživanju u SAD sprovedenom od strane Brother International Corporation, zaposleni u kancelariji provode skoro 38 sati godišnje u potrazi izgubljenih ili zaturenih predmeta. Cena ove neorganizacije procenjuje se na oko 89 milijardi dolara godišnje.\nOdvojite nekoliko minuta svakog dana kako biste pospremili svoje radno mesto. Možete to uraditi skladištenjem viška stvari i održavanjem sistema organizacije koji odgovara vašem stilu, kako vas dodatne nagomilane stvari ne bi ometale.\nSkladištite arhivsku dokumentaciju i dobijte na prostoru\nVećina firmi po trenutnom zakonu mora da čuva arhivsku dokumentaciju i do 10 godina unazad. Upravo ta dokumentacija vrlo četo zauzima veliki deo prostora u kancelariji i stvara nepotrebni nered. Naručito ako se provodi dosta vremena u kancelariji, veoma je važno za produktivnost da se osećate prijatno u tom istom prostoru. Osim toga, skladištenjem registratora dobijate nekoliko dodatnih m2 u kancelariji.\nUkrasite vaš radni prostor biljkom\nIako kućne biljke nisu tradicionalna metoda stvaranja produktivnog radnog mesta, to ne znači da je njihov uticaj nepostojeći. Istraživački tim u Ujedinjenom Kraljevstvu utvrdio je da postavljanje biljaka u kancelariji podstiče produktivnost za do 15%, uz to što povećava zadovoljstvo na radnom mestu i nivo efikasnosti kod zaposlenih.\nOrganizujte prostor tako da podstiče više kretanja\n„Stand-to-sit“ sto, utiče na promenu položaja tela i kretanje tokom dana, ali mogu se osmisliti i drugi načini za kretanje na radnom mestu. Na primer, premeštanje štampača ili telefona na drugu stranu kancelarije ili postavljanje aparata za vodu stvaraju razloge za ustajanje i pokret.\nPersonalizujte vaš prostor za rad\nPersonalizacija vašeg prostora može povećati emocionalnu povezanost s poslom, ali održavanje radnog mesta organizovanim podrazumeva ograničavanje količine nakupljenih stvari. Da ne biste opteretili sto nepotrebnim stvarima, koristite samo lične predmete od posebnog značaja.\nU ovako organizovanom prostoru, neće vam se spavati, a tokom radnog vremena pažnju vam neće odvraćati nered koji ste prethodnih dana gomilali.


Poreske olakšice za zapošljavanje doseljenika u Srbiji - Stojković Advokati\nPoreske olakšice za zapošljavanje doseljenika u Srbiji\nPoreske olakšice za zapošljavanje novonastanjenih obveznika\nImajući u vidu trenutna dešavanja u svetu sve veći broj ljudi koji žive i rade u širem području ratnih dejstava je primoran na preseljenje u druge zemlje koje nisu direktno pogođene predmetnom situacijom. S obzirom na povoljno stanje domaće ekonomije jedan deo tih ljudi odlučuje da svoj život nastavi u Republici Srbiji.\nUpravo iz tog razloga je ponovo aktuelna tema poreskih olakšica za zaposlenje novonastanjenih obveznika koji zasnivaju radni odnos sa domaćim poslodavcem (u koje obveznike zapravo spadaju stranci i povratnici iz inostranstva), a koje olakšice su uvedene krajem 2019. godine izmenama Zakona o porezu na dohodak građana i Zakona o doprinosima za obavezno socijalno osiguranje.\nU čemu se ogleda poreska olakšica\nUkoliko poslodavac zaključi ugovor o radu na neodređeno vreme sa novonastanjenim obveznikom na to lice se primenjuje čak 70% manja osnovica poreza na zarade i doprinose, što praktično znači da se porezi i doprinosi za tog zaposlenog obračunavaju samo na preostalih 30% osnovice.\nKako bi se koristila olakšica potrebno je da novonastanjeni obveznik zasniva radni odnos na neodređeno vreme na radnom mestu za koje postoji potreba da lice ima posebno stručno obrazovanje i za kojim postoji potreba koja se ne može lako zadovoljiti na domaćem tržištu rada.\nPravo na umanjenje osnovice ostvaruje se za period od pet godina od dana zaključenja ugovora o radu, i to nezavisno od promene poslodavaca. To zapravo znači da eventualni novi poslodavac novonastanjenog obveznika samim zapošljavanjem istog automatski stiče pravo na predmetnu olakšicu, sve naravno u navedenom roku od pet godina od momenta zaključenja inicijalnog ugovora o radu.\nKo je novonastanjeni obveznik?\nDa bi se lice smatralo novonastanjenim obveznikom neophodno je da:\nu periodu od 24 meseca koji prethode danu zaključenja ugovora o radu nije pretežno boravilo na teritoriji Republike Srbije;\nje ugovorena mesečna bruto zarada veća od 264.684 dinara.\nu momentu zaključenja ugovora o radu ima manje od 40 godina života, a koje je u periodu od 12 meseci koji prethode zaključenju ugovora o radu pretežno boravio van teritorije Republike radi daljeg školovanja, odnosno stručnog usavršavanje;\nje ugovorena mesečna bruto zarada veća od 176.456 dinara.\nNovonastanjeni obveznik je u obavezi da se istovremeno sa zasnivanjem radnog odnosa, ili u razumnom roku po zasnivanju radnog odnosa, nastani na teritoriji Republike i da se smatra njenim poreskim rezidentom po osnovu centra poslovnih i životnih interesa na teritoriji Republike Srbije, kao i njenim poreskim rezidentom za potrebe primene ugovora o izbegavanju dvostrukog oporezivanja koje Republika Srbija primenjuje sa drugim državama.\nKoji poslodavci imaju pravo na poresku olakšicu?\nKako bi poslodavac ostvario pravo na olakšicu potrebno je da se ispune i određeni uslovi koji se tiču samog poslodavca, te on:\nmora biti rezident Republike Srbije;\nse ne može smatrati povezanim licem sa poslodavcem kod koga je novonastanjeni obveznik prethodno bio zaposlen.\nOvde je potrebno pojasniti da će se domaći poslodavac smatrati povezanim licem ukoliko prethodni poslodavac novonastanjenog obveznika posredno ili neposredno poseduje najmanje 25% akcija ili udela u domaćem poslodavcu ili najmanje 25% glasova u njegovim organima upravljanja. Domaći i prethodni poslodavac smatraće se povezanim licima i ako u oba društva ista fizička ili pravna lica neposredno ili posredno učestvuju u upravljanju, kontroli ili kapitalu sa najmanje 25% udela ili akcija odnosno najmanje 25% glasova.\nDodatno, povezanim licima smatraju se i bračni ili vanbračni drug, potomci, usvojenici i potomci usvojenika, roditelji, usvojioci, braća i sestre i njihovi potomci, dedovi i babe i njihovi potomci, kao i braća i sestre i roditelji bračnog ili vanbračnog druga, lica koja poseduju 25% akcija ili udela u domaćem poslodavcu ili najmanje 25% glasova u njegovim organima upravljanja.\nPored toga, povezano lice je i svako nerezidentno pravno lice iz jurisdikcije sa preferencijalnim poreskim sistemom, a koje su navedene u Pravilniku o listi jurisdikcija sa preferencijalnim poreskim sistemom.\nMeđutim, postoji jedan izuzetak u odnosu na pravilo da domaći poslodavac ne sme biti povezano lice sa prethodnim poslodavcem novonastanjenog obveznika. Naime, domaći poslodavac može ostvariti pravo na poresku olakšicu, i ako je povezano lice, ako zasniva radni odnos sa novonastanjenim obveznikom koji je od 1990. godine barem tri godine imao prebivalište ili centar poslovnih i životnih interesa na teritoriji Republike Srbije.


Vladimir Zaharijev : Južne vesti\nZaharijev: Predlog da "brat Vučić" bude počasni građanin Bosilegrada\n16:29, 7. 2. 2019.\nOsim čelnika Opštine Aleksinac koji je predsedniku Aleksandru Vučiću dao istorijski značaj i tvrdi da je predsednik koji je u periodu od jednog veka najviše puta bio u Aleksincu i jedini zna sva sela, Vučić je dobio pohvale i od prvog čoveka Bosilegrada. Dugogodišnji predsednik opštine na granici sa Bugarskom Vladimir Zaharijev nazvao je Vučića "bratom" i kazao da ga je predložio za počasnog građanina Bosilegrada.\nBosilegrad traži od Vlade još izbeglica\n08:03, 26. 5. 2017.\nDok netrpeljivost prema izbeglicama sa Bliskog Istoka raste u mnogim delovima Evrope, pa i u Srbiji, iz Bosilegrada, malog, pograničnog mesta na jugu zemlje, od Vlade traže da im pošalje još izbeglica. Za njih šezdesetak, koliko ih je trenutno smešteno u toj varoši, organizuju se i zabave, a predsednik Opštine kaže da migranti doprinose i ekonomskom razvoju.\nZaharijev sa planinarima proslavio uspon na Crnook\n09:46, 15. 8. 2016.\nNa trećem međunarodnom usponu na planinu Crnook kod Bosilegrada proteklog vikenda ulestvovalo je oko 350 planinara iz Srbije, Bugarske i Makedonije, a toplu dobordošlicu poželo im je predsednik Opštine Vladimir Zaharijev.\nUspon na Crnook popularan zbog slavlja na planini\n10:21, 5. 8. 2016.\nJedna od najposećenijih planinarskih akcija na jugu Srbije - međunarodni uspon na 1.880 metara visok vrh planine Crnook kod Bosilegrada, gde goste po pravilu uz muziku i ručak dočekuje predsednik ove opštine Vladimir Zaharijev, biće održana u subotu 13. avgusta.\nSkoro apsolutna pobeda Zaharijeva u Bosilegradu\n22:13, 24. 4. 2016.\n“To smo mi - Prirodni pokret” je, prema rečima Vladimira Zaharijeva, koji ga i predvodi, pobedio na 29 od ukupno 31 biračkog mesta u Bosilegradu.\nRIK odbio listu Zaharijeva zbog falsifikovanog pečata\n22:36, 12. 4. 2016.\nRepublička izborna komisija odbila je listu “To smo mi - Prirodni pokret” predsednika Opštine Bosilegrad Vladimira Zaharijeva zbog toga što je najmanje 4.000 potpisa bilo overeno falsifikovanim pečatom suda.\n"Zaharijev od Bosilegrada pravi geto"\n16:46, 8. 4. 2016.\nMinistarka saobraćaja i potpredsednica Srpske napredne stranke Zorana Mihajlović u poseti Bosilegradu rekla je da predsednik te opštine Vladimir Zaharijev od nje pravi geto.\nKolom proslavili uspešan uspon na Crnook\n11:34, 17. 8. 2015.\nNa drugom međunarodnom usponu planinara na planinu Crnook kod Bosilegrada, koji je održan 15. avgusta, vrh visok 1.800 metara i stazu od preko 20 km savladali su planinari iz država Balkana i Nemačke.\n"Velika havarija" zadesila Bosilegrad\n15:46, 2. 2. 2015.\nMeštani sela i zaseoka Opštine Bosilegrad već desetak dana su bez struje jer je, kažu u Opštini, pod težinom vlažnog snega i naletom mećave srušeno više od stotinu stubova i velikih stabala, a putevi ka nekim od tih sela više i ne postoje.\nVanredna situacija i u Bosilegradu i Trgovištu\n18:43, 24. 1. 2015.\nNakon Vranja, Vranjske Banje i Vladičinog Hana, zbog poplava je vanredna situacija proglašena u još dve opštine, gde su pojedina sela bez struje i vode. U Bosilegradu u prekidu i telefonske veze.\nZaharijev zvezda Međunarodnog uspona na Crnooku\n14:32, 18. 8. 2014.\nNajjači utisak na planinare, uz vrh koji se nalazi na 1881 metru nadmorske visine, ostavio je domaćin planinarskog uspona Vladimir Zaharijev, predsednik Opštine Bosilegrad.\nZaharijev i DSS ubedljivi u Bosilegradu\n14:02, 17. 3. 2014.\nBez obzira što su se juče održavali parlamentarni izbori, čini se da glasači u Bosilegradu i ovoga puta nisu imali dilemu pa je za DSS-u, tačnije njihovog lokalnog lidera Vladimira Zaharijeva glasalo 54,15 odsto birača.\nZaharijev i Pahomije "kolo vode"\n12:30, 5. 8. 2013.\nIako se dugogodišnji predsednik opštine Bosilegrad Vladimir Zaharijev već proslavio na društvenim mrežama kao veseljak, ponovo je u centru pažnje zbog fotografije na kojoj vodi kolo sa vladikom vranjskim Pahomijem.


Vanja Grbić poručio Đokoviću: Olimpijski šampion nije status koji se dobija medaljom, već filozofijom - Sport\nSNAŽNA PODRŠKA ODBOJKAŠKOG ASA I BIVŠEG OLIMPIJSKOG ŠAMPIONA\nNovak Đoković nije uspio da osvoji medalju na Olimpijskim igrama u Tokiju, ali on je i dalje naš najveći teniski šampion i teniser u istoriji ovog sporta, i ne samo zbog onih 331 nedjelje na prvom mjestu ATP liste i 20 grend slem titula.\nĐoković je igrao povređen, borio se do posljednjih atoma snage za reprezentaciju Srbije i ovog puta nije uspio. Đoković je poslije poraza u borbi za bronzanu medalju poručio da neće odustati i da želi da igra i na sljedećim Olimpijskim igrama u Parizu, a poruke podrške stižu mu sa svih strana.\nIpak, među njima se izdvaja jedna, od velikog šampiona, Vanje Grbića, koji je putem društvenih mreža poručio Novaku Đokoviću da mu za olimpijskog šampiona nije potrebno zlato.\nTagovi: FenjerTVNovak ĐokovićVladimir Grbić\nČudesni sprint Jamajkanke Tompson i olimpijski rekord


Član Predsjedništva SNSD-a i poslanik te stranke u Predstavničkom domu Parlamentarne skupštine BiH Staša Košarac izjavio je da će SNSD tražiti da se poštuju rokovi koje za formiranje izvršne vlasti u zajedničkim institucijama propisuje Zakon o Savjetu ministara.\n"Rokovi su precizno propisani zakonom i oni su počeli da teku od 6. decembra, kada je konstituisan Predstavnički dom Parlamentarne skupštine BiH. Mi tražimo da se taj zakon i ti rokovi poštuju, baš kao što SDA insistira na poštovanju odredaba Zakona o zastavi BiH. Ne može SDA tražiti da se jedan zakon poštuje, a drugi ne, i to onda kada to njima politički odgovara", poručio je Košarac u izjavi za Srnu.\nOn je precizirao da Predsjedništvo BiH ima rok od najkasnije 15 dana od dana konstituisanja Predstavničkog doma parlamenta BiH da imenuje predsjedavajućeg Savjeta ministara.\n"Taj rok ističe u petak, 21. decembra i mi očekujemo da Predsjedništvo BiH ispuni svoju ustavnu i zakonsku obavezu i imenuje Zorana Tegeltiju za predsjedavajućeg Savjeta ministara", naglasio je Košarac.\nOn je dodao da Zakon o Savjetu ministara propisuje da se kompletna procedura imenovanja i potvrđivanja predsjedavajućeg Savjeta ministara mora završiti najkasnije u roku od 22 dana od konstituisanja Predstavničkog doma parlamenta BiH.\n"Ovo znači da, ukoliko u Predstavničkom domu postoji ista većina koja je izabrala Kolegijum tog doma, Tegeltija bi mogao i morao biti potvrđen do kraja ove godine", rekao je Košarac.\nPrema njegovim riječima, predsjedavajući Savjeta ministara nakon potvrđivanja ima rok od 35 dana da imenuje ministre i zamjenike i da od Predstavničkog doma zatraži potvrdu tih imenovanja.\n"To je sasvim dovoljno vremena da se riješe problemi u vezi sa izborom delegata iz Federacije BiH u domove naroda federalnog Parlamenta i parlamenta BiH, te okončaju pregovori o tome ko će činiti vlast u Federaciji BiH", poručio je Košarac.\nOn je pojasnio da Zakon o Savjetu ministara propisuje da kompletna procedura imenovanja i potvrđivanja ministara i zamjenika u Savjetu ministara treba da bude završena najkasnije 70 dana od konstituisanja Predstavničkog doma Parlamentarne skupštine BiH.\n"Ukoliko taj rok ne bude ispoštovan, odgovornost za opstrukciju formiranja vlasti u zajedničkim institucijama BiH snosiće predstavnici političkih partija sa sjedištem u Sarajevu, prije svih SDA, a onda i druge pretežno bošnjačke stranke. Na tu vrstu opstrukcije SNSD će svakako imati adekvatan odgovor", naglasio je Košarac.\nKošarac: SNSD je za to da odmah bude izabran predsjedavajući SM\nOdbio predlog Rusije\nKošarac: Izetbegović je regionalni remetilački faktor